Pornografia - Jakin.eus\nInformazioa salgaia bilakatzen denean, eta hala gertatzen ari da, edozein hedabidetan, salbuespenak salbuespen, ia edozer ikusteko prest egon behar dugu. Bartzelonatik Düsseldorf hirira abiatutako hegazkinaren istripuarena, zorigaitzekoa izateaz gain, senide eta hurkoentzat bereziki, nardagarria izan da hedabide gehienetan emandako ‘informazioa’. Charlie Hebdo aldizkari satirikoaren egoitzan izandako hilketen ondoren gertatutakoa txiki utzi du hegazkin-istripuaren inguruko zabor mediatikoak. Espainiar kate publiko batean «Los familiares están destrozados» testua agertzen ari zen bitartean, kate pribatu baten irudietan ‘kazetariak’ pertsona batzuen atzean korrika ari ziren, istripuan hildako baten senideak zirelakoan... Ikusleria –zentzu txarrenean– handienaren lasterketa eroan, denak balio omen du. Beharbada inkesta politikoetarako onak direlako hileta ospakizun eta dolu irudiak, Merkel, Rajoy eta Hollande jaun-andreak istripua gertatu zen lekura hurbildu ziren, bildu ziren kamera ugariren aurrean zorigaitzetik ikuskizunaren etekinak lotsagabeki ateratzen. Ez dira agertu, ez, egunoro munduan hiltzen diren 20 mila haurren etxeetatik, eta ez diete guraso eta senideei inolako laguntza psikologikorik eskaini, beharbada leku horietan kamerarik ez dago eta.\nSentimendu pertsonalen erabilera komertziala omen da egoera postmodernoaren ikur nagusietako bat. Telezaborra hedatzen hasi denetik, joan den mendeko laurogeiko hamarkadan, politikariak urrun egon dira, duela gutxi arte. Orain, aldiz, marra zeharkatu dute, eta ondorioak oso arriskutsuak izan daitezke. Norbanakoaren egoera pertsonala soilki sentimendu pertsonalen arabera epaitzea omen da autolaguntza psikologiko kontserbadorearen leloa. Pertsonen izaera soziala albo batean uztean, gutxiesten ez dutenean, pentsalari neocon horiek klase borrokarik ez dagoela diote, afera guztiak maila pertsonalera murriztuz. Ondorioz, aje eta gertakizun latzen aurrean, banakako ekimenak bultzatzen dira, merkatu kapitalista jendearengana formula magikoak etengabe bideratzen ari den aldi berean. Pixkanaka-pixkanaka areagotzen ari den isolamendu pertsonalaren uhina kontsumismo eurozentristaren oinarri psikologiko-filosofikoa dela otu zaigu, berezko sentimenduen eraginak, positibo eta negatiboak, salerosketa bihurtzen dituena.


Eslovakiako Alderdi Nazionalak gehiago mugatu nahi du abortua | Mundua | Berria\nEslovakiako Alderdi Nazionalak gehiago mugatu nahi du abortua\nAbortatu nahi duten emakumeak umekia ikustera eta haren bihotz taupadak entzutera behartuko dituen legea onartzea nahi du\nEslovakiako Parlamentua, artxiboko argazki batean. PETER HUDEC / EFE Tamaina handiagoan ikusi\nEslovakiako Parlamentuak abortua murrizteko lege bat onar dezake, eta, horren arabera, abortatu nahi duten emakumeak, hori egin aurretik, umekia ikustera eta haren bihotz taupadak entzutera behartu ditzakete. Herrialde horretan legezkoa da abortua, haurdunaldiaren aurreneko hamabi asteetan egiten bada, eta geroago egitekotan, osasun arazoak baldin badaude egin daiteke soilik.\nAlderdi Nazionalak egindako eskaera da, eta aurten beste zazpi saiakera egon badira ere abortua murrizteko edota emakumeak hori ez egitera bultzatzeko, alderdi horretako hiru emakumek aurkeztutako azkeneko proposamenak gainditu zuen bozkatzera igaro aurreko galbahea. Eslovakia izan daiteke Europako lehen herrialdea horrelako neurri bat hartzen; 39tan dago abortua onartua, eta seitan soilik kasu berezietan uzten dute. Kontinentetik kanpo, AEBetako zazpi estatutan daude antzeko legeak, eta emakumeak behartuta daude umekia ikustera eta haren taupadak entzutera. Espainiako Kongresuan, UPN saiatu zen antzeko proposamena onarrarazten, 2014an abortuaren legea aldatzeko Alderdi Popularrak egin zuen saiakeran.\nEslovakiako kasuak kontrako adierazpenak eragin ditu herrialdean bertan ez ezik kanpoan ere. Human Rights Watch erakundeko Hillary Margolis ikertzaile nagusiak garbi adierazi zuen zer den lege berria: «Emakumeak estigmatizatzeko, umiliatzeko eta tratu jasangaintza onartzera behartzeko estrategiak dira».\n«Bihotza osatu gabe dago»\nUrrunago joan dira Amnesty International eta Marie Stopes Internacional erakundeak —abortuaren aldeko elkartea—: «Abortatu aurretik bete beharreko pauso horiek giza eskubideen inguruko hainbat tratatu bortxatzen dituzte, Eslovakiak onartuta dauzkanak». Abortatzeko eskubidea babesten duen irabazi asmorik gabeko Guttmacher Institutuko Elizabeth Nashen arabera, «kezkagarria da AEBetako estatu batzuetako araudiak beste leku batzuetan sartzen ikustea».\nJennifer Conti AEBetako Ginekologoen Elkarteko bozeramailea umekien taupaden inguruan mintzatu zen, eta azaldu zuen ez dela zuzena horien aipamena egitea: «Ezin da esan bihotz taupadak direnik, umekiaren bihotza ez dagoelako osatuta».\nEslovakian bertan ere kontrako iritzi asko daude, eta gehiengoa ez dago lege murriztailearen alde, argitaratu berri den inkesta batean azaldu denez. Alderdi Nazionaleko jarraitzaileen artean ere badira bat egiten ez dutenak abortuaren aurkako bide murriztaileekin. Dena dela, azkenaldian asko jaitsi da abortu kopurua.


kritiken hemeroteka » Ez ei dugun kritika horren bila\n« Koldo Mitxelena | Oraiko olerki sorta-bat »\nNobelaren osagaiak (Abuztuaren 15eko bazkalondoa-ko osagaien azterketa) / Bittor Uraga / UEU, 1989\nEz ei dugun kritika horren bila Avendaño / Egin, 1989-03-21\n“Apostu bat egin dut eta nobela bat idatzi nahi nuke, zorro bat bete. Hain zuzen ere, zorro bat da nobela, edozer gauza edozein eratara “hartzen duen zorroa”. Halaxe zehaztu zuen nobela zer den Mikel Zaratek, “Haurgintza minetan” eleberriko kontalariaren bidez; Iratxoren hitzez, alegia. Nobela zer bai eta zer ez, eztabaida zaharra eta luzea da. Bittor Uragak ere antzeko hitzak ekarri ditu bere “Nobelaren osagaiak” liburuaren sarreratako. “Nobela gure garaiko literatur mota dela esan ohi da —idazten du Uragak—. Eta hala ere ez dago inolako adostasunik nobela definitzerakoan; hobe esan; gaur ez dago adostasunik, baina historian zehar ere ez da inoiz egon”.\nNobela zer den zehatzegi jakin gabe ere, halako guztitsuetan beharrezkoak ei diren osagarriak zeintzu diren behintzat badaki Uragak bere liburuan. Egitura, espazioa, denbora, pertsonaiak eta kontalaria ei dira nobela aztertzerakoan berak kontutan hartzen dituen elementuak. Teoriak praktikan gauzatuz frogatzen direla eta, Abuztuaren 15 eko bazkalondoa Joxe Agustin Arrietarenean osagarriok aztertzeari ekin dio Deustuko Unibertsitatean euskal literaturaz irakasle dihar duen gizon gazte horrek. Liburua, bestalde, egilea bera ere partaide duen U.E.U.k argitaratu digu. Hitzaurrean dioskunez, “Euskal Filologiako lehen mailan euskal nobela modernoa azaltzen dudanean, behintzat, ezer gutxi aurkitzen dut euskaraz zer aipaturik, esandako arloetan, ikasleei bibliografi gisa emateko. Liburuska hau, hein txikian baina, hutsune hori betetzen hastera dator”.\nLiburuaren eginbetea azaldutakoan, berak dituen gainerako ezaugarriak azpimarratu nahi ditut, gaingiroki baino ez bada ere, interesgarri eritzi bait diot Uragaren lanari. Irakurtzen erraza dela esan behar bada, lehenengo eta behin. Mintzaldia ematen du Uragaren testuak. Ez dakit nik baina, ikasleak aurrean izatean legez garatzen du gaia egileak, zuzen eta artez, bizkaieraren kutsua duen hizkera lauaz.\nHizkera lau horren barruan, berbatik berbara, literatur teoriako terminoak agertzen dira lantzean behin, aberasgarri suertatzen den halako hitz-multzoa osatuz horretara, horretan ere erren dabilkigun, gure literatur teoriari ekarpentxoa eginez. Liburua ez da “teknikoegia”, aitzitik, zentzu hertsian behintzat. Teknikoagoak ere etorriko ahal dira, behin behineko urrats honen ostean.\nBehin behineko urratsa dela diot; eta egileak berak ere gogoan izan bide du balizko irakurleak euskal nobelaz dituzkeen ezagupenak. Hala bada, hamar bat euskal nobela dira testuan barrena adibidetzat erabiltzen dituenak. Txomin Agirre, Txillardegi, Saizarbitoria, Urkizu, Lertxundi eta Arrieta dira sarrien aipatzen direnak. Beraz, alde horretatik behintzat, ez du ozka berezirik aurkituko irakurleak, liburuaren hariari oztoparririk gabe jarrai diezaion. Mundu zabaleko literaturatiko adibideak ere eskuragarritasunaren erizpide horrexekin bat hautatu dituela ematen du, Marquez, Boll, Eco, eta antzeko besterik bait dira sarrien aipatzen direnak. Esan daitekeena da, nik uste, Bittor Uragak hautatu dituen nobelak euskal klasikotzat jo daitezkeela, ondorio guztiekin jo ere. Ondorioon artean, besteak beste, dugun tradizio urria da aipatzekoa. Horrek, alabaina, ez du konponbiderik. Bigarren ondorioa, larria nik uste, egile klasikoak bizirik ditugula berrestea da. Eta hau badiot, esan ere, zeragatik da, zama astunegia gerta dakiekelako egileoi hartu duten izenari justizia egitea. Zama hori kendu beharra dugu, bada, paralizatzaile gerta ez dakien. Egia da, oraindik ere, kritikaren lekua bilatzen dihardu euskal literaturak, esanbeharrekoak esatea izan dezagun, nahiz eta gordinenak eta latzenak izan, lanen gainean esan ere,\ninori minik emateko asmorik gabe, eta inork kritika dela-eta minik hartu barik. Ez dakit horrexegatik ote den egileak ezer gutxi arriskatzea euskal nobela berriagorik ekartzen liburuko orrialdeetara. Azken batailen osteko paisaiak ez du holako turismo-txangoetarantz jotzera zirikatzen.\nAmaitzeko, Bittor Uragak burutu duen lana, eskuartean erabiltzekoa den liburu hau moldatzean, eskergarria dela esan. Egileak berak azaltzen digun iguripena —”bestelako hurbilketak, bestek egingo dituela, hain kritika behar handia duen euskal literatura osoan”— neuk ere neure eginez, ongi etorria “Nobelaren osagaiak” honi.


Irailean %2,5 enpresa gutxiago sortu ziren | Consumer\nIrailean %2,5 enpresa gutxiago sortu ziren\nMerkataritza-sozietate horiek eratzeko harpidetutako kapitala %340 hazi zen, 2009ko hilabete berarekin alderatuta.\nIrailean, 5.206 merkataritza-sozietate sortu ziren Espainian; %2,5eko jaitsiera izan zuen horrek 2009ko hilabete berarekin alderatuz gero, eta %7,3ko hazkundea izan zuen 2010eko abuztuarekin alderatuta. Enpresa horiek eratzeko harpidetutako kapitala 934 milioi eurotik gorakoa izan zen, aurreko urteko hilabete berean baino %340 gehiago. Harpidetutako batez besteko kapitalak (179.517 euro) %351,2ko igoera izan zuen urtetik urtera.\nEnpresa berrien sorreran izandako beherakadak, irailean, zortzi hilabete jarraian egin du gora, Estatistikako Institutu Nazionalak (INE) argitaratutako “Merkataritza Sozietateen Estatistika” txostenak erakusten duenez. Desegindako sozietate-kopuruari dagokionez, 1.077 izan ziren, hau da, urtetik urtera %0,7 gehiago. Horietatik, %73,9 borondatez joan ziren, %12,9 bat-egiteagatik eta %13,2 beste arrazoi batzuengatik.\nKapitala handitu zuten merkataritza-sozietateak 2.156 izan ziren, 2009ko irailean baino %12 gutxiago. Handitzeetan harpidetutako kapitala %27,9 igo zen urtetik urtera, 2.306 milioi eurotik gora; eragiketa horietan harpidetutako batez besteko kapitala (1.069.872 euro), berriz, %45,3 igo zen urtetik urtera.\nIrailean sortutako 5.206 merkataritza-sozietateetatik, %99,1 mugatuak ziren eta %0,8 anonimoak. Kapitala handitu zuten sozietateei dagokienez, %91 mugatuak ziren eta %8,9 anonimoak. Gainera, sortutako merkataritza sozietateek erregistratutako kapitalaren %96,2 sozietate mugatuek sinatu zuten eta %3,8 anonimoek. Kapital zabalkuntzetan harpidetutako kapitalari dagokionez, %59,7 sozietate mugatuei dagokie eta %40,3 sozietate anonimoei.\nGutxitu egin dira sozietate anonimoak\nSozietate anonimoen kopurua %18,5 jaitsi zen 2009ko irailean erregistratutakoen aldean, 44ra iritsi arte; enpresa mugatuena, berriz, %2,3ko beherakada izan zuen, 5.161era iritsi arte. Kapitala handitu zuten sozietateei dagokienez, sozietate anonimoen kopuruak urtetik urtera %27,5 egin zuen behera eta sozietate mugatuenak %10,1.\nIrailean sortutako merkataritza-sozietateek sinatutako kapitala %2,8 jaitsi zen urte arteko tasan sinadura anonimoen kasuan, eta %412,1 igo zen sozietate mugatuen kasuan. Kapitala handitu zuten sozietateek harpidetutako kapitalari dagokionez, urtetik urtera % 84,6 igo ziren sozietate anonimoetan eta % 5,9 sozietate mugatuetan.\nMerkataritza-sozietateek irailean sortutako batez besteko kapital harpideturik handiena, 2.959.452 eurokoa, Gaztela-Mantxan kokatu zen. Beste muturrean, batez besteko kapital txikiena (14.119 euro) Extremadura dago. Nafarroan, berriz, kapitala handitu zuten sozietateen batez besteko kapital harpideturik handiena (12.750.786 euro) eta Kantabrian txikiena (64.625 euro) bildu ziren.\nMerkataritza-sozietateak sortzeko irailean sinatutako kapital osotik, Gaztela-Mantxak izan zuen portzentajerik handiena (%59,5), eta Extremadurak eta Errioxak txikiena (%0,1). Kapitala handitu zuten enpresek harpidetutako kapital osoari dagokionez, Kataluniak portzentajerik handiena metatu zuen (%29,2) eta Kantabriak txikiena (%0,0).\nenpresak kapital Konstituzioa merkataritza-sozietateak


25 talde politikok hartu dituzte euskararen normalizazioan eraginkortasunez aurrera egiteko konpromisoak - Aiaraldea - Aiaraldea.eus\nIzar Mendiguren Cosgaya 2019-05-16 21:27\nSaraube mahaian egin dute ekitaldia. / Aiaraldeko Euskalgintza Kontseilua\nEkitaldia egin du Aiaraldeko Euskalgintza Kontseiluak gaur arratsaldean Saraubeko mahaian. Aiaraldeko dozenaka alkategaik hartu dute parte ekimenean, "Ez we can't" kanpainari atxikimendua adierazteko.\nSaraubeko mahaian aurkeztu dute lanketaren emaitza: 31 talde politikorekin osatu dute harreman bira, eta 25k konpromiso argiak hartu dituzte datozen lau urteetan hizkuntzaren biziberritzean aurrera egiteko.\nHauek dira konpromiso zehatzak hartu dituzten talde eta alderdi politikoak:\n1. Laudioko EH Bildu\n2. Laudioko EAJ/PNV\n3. Laudioko Omnia\n4. Laudioko Elkarrekin-Podemos\n5. Amurrioko EAJ/PNV\n6. Amurrioko EH Bildu\n7. Amurrioko Orain Amurrio\n8. Amurrioko GUK Bai\n9. Urduñako EH Bildu\n10. Urduñako EAJ/PNV\n11. Urduñako PSE-EE\n12. Aiarako EAJ/PNV\n13. Aiarako EH Bildu\n14. Aiarako Aiara Batuz\n15. Orozkoko Adie\n16. Orozkoko EAJ/PNV\n17. Orozkoko EH Bildu\n18. Okondoko Okondo Aurrera\n19. Okondoko EAJ/PNV\n20. Okondoko EH Bildu\n21. Artziniegako EAJ/PNV\n22. Artziniegako EH BIldu\n23. Arrankudiaga-Zolloko EH Bildu\n24. Arrankudiaga-Zolloko EAJ/PNV\n25. Arakaldoko EH Bildu\n"Dinamikaren helburua eskualdeko udal hauteskundeetara aurkezten ziren alderdi eta plataforma politikoei euskaldunon hizkuntz eskubideak errespetatu eta euskara Aiaraldean biziberritzeko konpromiso eraginkorrak eskatzea izan da", zehaztu dute. Aitortza publikoa egiteko antolatu dute ekitaldia: "Oso balorazio positiboa egiten dugu alderdiek emandako erantzunaz, asko eskertzen dugu proposamenak aztertu, landu eta gaiaren inguruan hausnartzeko hartutako denbora eta egindako ahalegina". Interes politikoetatik harago, euskara erdigunean jartzea lortu dutelakoan daude, "ia kolore guztietako taldeek hartu dituzte Euskalgintza Kontseiluak proposatuko konpromisoak".


bidaia aldizkariak gehien xarmangarri istorioak Ostatu Hegoafrika batekin - Historia duzu aldizkari bidaia\nAurreanAfrikaxarmangarri gehienak ostatuak Hegoafrikan\nVillas egin Indian\nAgulhas Herriko Lodge\nOroitzapenak gertu ireki behar izatearen hautsak kentzea bezalakoa zen 40.000 Afrikako bizitzako urte hauetan liburua zehazten amaitzeko atera ditudan argazkiak. Karpeta bakoitzean herrialde bat eta bidaiatu ditudan Saharaz hegoaldeko hamabi herrialdetan karpeta eta oroigarri bilduma bat. Asko jada alferra, ia lau urte besterik ez diren arren, Badirudi duela mende batzuk han egon nintzela. Denbora nire burua baino azkarrago doa.\nKontua da, lan hori guztia errepasatzen hasi nintzela lagun batzuekin hitz egiten zeintzuk ziren egon nintzen hotel onenak. Ondoren, markatu ninduten lekuen buru hautaketa egin nuen. Gaur hautaketa hori hemen dago. One hotelak dozenaka non lo, eta zure denbora puska bat utzi pasatzen. Gehien erabilitako eta martxa dira, nahiz eta oso onak. Ez da kantitate edo kalitate-kontua da, Magia atzera eramango zaitu lekuak da.\nGehien erabilitako eta martxa dira, nahiz eta oso onak\nZalantzarik gabe, kontzeptu subjektiboa da. Sutsua zara gau dibertigarria bizi izan duzulako, pasiozkoa, malenkoniatsua. Albiste bikaina jaso berri zenuen bazkari hartaz edo ordura arte ezezagunekin izandako betiko elkarrizketa harengatik sutsua zara. Bai, egia da horrek guztiak eragiten duela, Baina orain aurkezten ditudan egokitzeek izaera berezi bat dute nire ustez, subjektiboa dena baino haratago doana, haien xarma subjektiboki objektibo bihurtzeko.. Hona hemen Afrikan egon naizen hotel xarmagarrienen zerrenda. Dira ziurrenik, bat 10 izan dudan guztiaren ehunekoa. Zintzotasun osoz gomendatzen dudan zerrenda.\nVillas egin Indian, Vilanculos, Mozambike\nHondartza desertu batean, Bazaruto artxipelago ikusgarriaren aurrean. Gauean sua zelai berean, itsasoaren aurrean, isil-isilik. Asko gustatu zitzaidan, sei hilabetez nire etxera joan baitzen. Orain gutxiago joaten naiz, Maputon bizi naiz eta etxe dei nezakeen ostatu bakarrera hurbiltzen naiz. Espazio horrek badu zerbait berezia. Agian ez dauka hain ageriko ezer, hain agerikoa, bizi gabe ulertzeko moduan. Bai delako da, erantzun gehiago behar ez duten gauza jator guztiak bezala.\nAlbergue arroilaren mamuak, Kanpoan, Namibia\nSchlucht Geister mendiko aterpetxea arroka batzuen azpian dago, ezerezaren erdian, bertatik urrezko basamortuko ilunabarra ikus daiteke. Sukalde handi bat, garai batekoak bezala, eta bi logela literarekin eta bi komun. Ezer absolutua. Gauez sutan eta milioika izar. Badirudi mundutik kanpo zaudela. Nothing, Ezer ez.\nAgulhas Herriko Lodge , Cape Agulhas, South Africa,\nItsasotik eraikitako harrizko ostatua da. Bere hormak itsasoak dira, bere gelak itsasoa dira eta bere leihoak ez bustitzeko aitzakia. Autentikoz, kontinente osoko azkena izateagatik, hegoaldera dagoena, behean ez baitago ezer, Afrikako azken hotela izateagatik.\nRoyal Zambezi Lodge, Behean Zambeze, Zambia\nErreportaje bat egitera gonbidatu ninduten eta uste dut harrezkero ez dudala inoiz alde egiten amaitu. Hegazkin batekin hegan egin nuen, Oihanaren erdian lurreratu nintzen, Zambezi ibaian zehar, eta hiru gau ahaztezin pasatu nituen. Gune garestia da eta gune paregabea da. Haien luxua Afrikako hautsa garbituta zeukan arrotz sentiarazi gabe xehetasun guztiak zaintzen dituzten normaltasun basatian oinarritzen da.. Gelatik krokodiloak ikus daitezke, Hippos, Elefanteak. Perfektua dela esango nuke.\nUharteko Etxea, Zanzibar, Tanzania\nArabiar etxe zahar bat, Stone Town-en hainbeste bezala, xehe-xehe birgaitu eta apaindu. Ezer ez dago gainkargatuta, dena bere termino egokian kokatua dirudi. Bere terrazan, gosariak amesgarriak ziren eta afariak gogoangarriak.. Hemen dator puntu delikatua: bi sukaldari eta bi txanda zeuden: bat alferra edo normala edo normala zen, baina bestea aukeratua zen. Han utzi nuen platerak errepikatu ondoren, errezetak eskatu, besarkadak eman eta janariaz gozatu lur honetako leku gutxitan gertatu zaidan bezala. Eta terraza hori, eta hegaluze tartara hori eta hiriko teilatuak eta otarrain entsalada eta meskita...\nSoweto Jauregian, Johannesburg, South Africa\nKazetari lanagatik aukeratu nuen. Soweto erdian, eta Kliptown, Nelson Mandelaren orduan posible zen heriotza kontatzeko lekurik onena zela iruditu zitzaidan. Aurkitu dudana sinpatiaz betetako gune bat da, Hegoafrikan beti bezala, Afrikan gehien maite dudan herrialdeko aurpegirik onena sinbolizatzen duen auzoko jendeak zuzenduta (agian bera delako gainerakoa gutxien nahi duena). Gelak onak dira eta hotela askatasunaren aldeko borrokaren omenaldia da. Plazan dago Askatasunaren Gutuna, auzo ospetsuaren bihotzean bertan. Hantxe ulertu nuen apur bat Sowetoren arima, neurri batean Hegoafrikakoa. Gustatzen zitzaidan gauez hotelera itzultzea eta kaleetako suak ikustea, ingurumenaren miseria eta etorkizuna badela ulertzea horrelako proiektuak irekitzen dituzten bitartean.\nDuela gutxi esan nuen honi buruz idatzi nuenean camp Masai Mara ospetsuarena, Sentsazioa dut sabanatik libre ibiltzen nintzen lehen aldia zela. Enklaberako da, hori basatia eta ederra da eta haren gainetik jabetzan gonbidatu gisa dagokizu. Bezeroak bakarrik ibil daitezke libre hienak dauden espazio batean, Elefanteak, jirafas, lehoinabarrak... eta gu. Naturala da, Benetako, eroso, prezioa igotzeko bitxikeriarik ez. Jabea den bikotea ikaragarria da.\nhotela oso ona da, gelak ere, eta jatetxea ere bai. Ezerri errietarik, baina leku hau dagoen tokirako gomendatzen dut. Zure kabinan eserita dagoen ilunabarragatik eta egunsentiagatik. Basamortua balitz, orduan ere gomendatuko nieke eta esango nieke beren karparekin joateko. buruz da 30 Niloren irteeratik kilometroetara, Victoria lakuan. Fluxu enblematikoaren kurba batean, ehunka txori hegan egiten duten uharte txiki batzuk inguratzen dituena, non ura entzuten den eta non lasai-lasai pozik begiratzearekin.\nOngongo Camp, Udaberri beroa, Namibia\nEzin zailagoa izan sartzea eta ateratzea. Errepidea izugarria da, batez ere Warmquelle herriaren osteko saihesbidean. 4rako bakarrik×4. Kanpin bat da, ezer gabe, bainu gutxi batzuk besterik ez, taberna txiki xume bat eta denda jartzeko lur lehorra besterik ez. Hala ere, ondoren, Barraren atzean dagoen bidea jarraituz gero, ezustekoa agertzen da: arroken artean ezkutuan isurtzen den ur-jauzi batetik datorren ur aintzira txiki bat. Eta dena zuretzako da, eta basatia da, eta gauez biluzik bainatzen zara, nahi baduzu, toki horretan beste inor ez baitago. Aintzira txiki hori eta ur-jauzi hori zureak direlako ilargiak eta izarrek bakarrik argitzen zaituen gau baterako. Inguruan hainbat kilometrotan ere ez dago argi gehiago.\nOliver-en Camp, Tarangire, Tanzania\nBenetako luxuzko kanpamentua da. Berezia iruditu zait parkeagatik, hain bakartia bere inguruko turismoko erraldoiekin alderatuta. Gogoan dut esnatu eta ehunka txori entzuten nituela. Orduan, ezer falta ez zaion karpa kremailera ireki eta lainoz inguratutako akaziei begiratu nien. Ia koadro baten antza zuen. Naturari entzuten eseri nintzen, han behatzeko, nire aurrean, kafe batekin. Leku garestia da, baina leku garestia ikusgarria da.\nMutarazi Etxeak, Nyanga, Zimbabwe\nHiru kabina osatu, Autozerbitzu, alokagai Nyanga Parke Nazionalean. Gustatu zait Afrika baino Alpeen antza gehiago zuen leku hura. Ez dakit, Ez nuen espero hain desberdina den zerbait, Kanpoaldean harriz eta barrutik egurrez egindako kabina haiek paregabeak ziren bertan. Hotza dastatu zuen mendi batzuen ondoan eta Mutaraziko jauzien bila ibili ostean. Oinez ibiltzen gara 30 minutuetan zehar bide estu batetik, non aurrera egiteko landaredi lodia alde batera utzi behar zen eta ia ur-jauzi bat aurkitu genuen. 800 metroko altuera lurrera eroriz. Gure kabinetara itzuli ginen, afaldu genuen, sua piztu eta Afrikan ez ginela pentsatuz lokartu ginen.\nKanpina Okavango Deltan, Botswana\nEzin dut esan nora joan den. Ez dakit non zegoen uharte hori, ezta inoiz jarri ez dudan mapa batean ezagutu ahal izan. Badakit mokoro batzuk hartu nituela eta bi ordu geroago, ibai shoveling zeharkatu ondoren, Uharte baten erdian nengoen Okavango Delta karpak jartzea. siesta bat txalupa batean etzanda hartu nuen ezagutzen dut, fluxua, gauean sua egin genuela eta nire dendara sartzen ziruditen hipopotamo batzuen burrunba entzunez lo hartu nuela. Hurrengo goizean dutxa bat hartu nuen, itzuli, ur basatietan.\nBatek kandela batzuk pizten dituenean, ireki ura bainuontzi zahar handi batean, sartu eta leihotik begiratu eta Kilimanjaro ikusten du... badaki leku berezi batean dagoela. Tawi Lodge da. Bere gela izugarriengatik, bere janari eta ardo onak eta zebra-taldeak pasatzen diren bere ura, galaxiak edo elefanteak. Dena kontenplatzen duzu ur naturalaren putzutik, terrazan trago bat hartzea edo gosaltzea. Afrika guztia nabaria da luxuzko leku honetan. Guztia, Kilimanjaroren itzalean.\nBushman's Baobab, Liwonde, Malawi\nLuxuzko karpa aukeratu daiteke, denda normala edo zure denda landatu. Guztiak dira aukera onak Mallombe aintzirako kanal baten ondoan dagoen Hegoafrikako "ero" baten ostatu honetan., Liwonde Parke Nazionalean. Kandelen argitan afaltzen dute, kandelekin dutxatu eta su batean amaitzen du eguna hipopotamoak entzuten. Guneak badu bere sortzailearen eromenaren zerbait, bere kontrol faltagatik eta Afrikaren ezagutza sakonagatik.\nJarraitu... espero dut.\nP. D. Sentitzen dut, ezin dut gune bakoitzeko harremanetarako xehetasunak. Informatu daitezke hemen haiek bilatzeko. Horietako batzuk ia lau urte daramatzat bisitan baina oraindik argi geratzen zaizkit oroimenean.. Ikusi ez ditudan bezain liluragarriak izango dira, aseguru, baina hauek dira inoiz egon naizen ostatu xarmagarrienak.\nTags: Camping, Afrika, kanpamenduak, ostatuak, Boutique Hotelak, Logias, luxuzko, Hotel onenak\n3 Abenduaren, 2013 at 16:02 | #\nJainkoa Javier!!! «Pensão Cariacò» ahaztu baduzu\n3 Abenduaren, 2013 at 17:47 | #\nHori barkaezina da eta ez Naara Eco Lodge sartzeko esaten didan Amaiak bezalakoa. Eta guztia denda ikusgarriak direlako, aintzira baten ondoan, bista dituen igerileku batekin eta dena ekologikoa den multzo batean diseinatzaileko tabernarekin. Nothing, Amaia Gure ibilbidean jada konturatu nintzen ez nuela informazioa ondo iragazi.\n3 Abenduaren, 2013 at 20:08 | #\nRosa ez dut jaten Pensao Cariaco bezalakorik


Arno Schepers: "Gure komunitatearen pertsonalizazioari ematen diogu garrantzia" - Uribe kosta - Hiruka.eus\nJulene Frantzesena 2021-11-11 10:38\nHet Belang van Limburg hedabidearen komunitatea osatzen duen esperientziaz jardungo duzu. Zeintzuk izango dira solasaldiaren gako nagusiak?\nBa al dakizu zer esan nahi duen go with the flow esaerak? Bada, hori egiten baduzu, jada berandu izango da. Gauzak aldatu aurretik egin behar zaio aurre egoerari, eta horregatik erabaki genuen atal digitala lehenestea: lehenik on line egingo dugu lana, eta gero, agian, egunkarirako. Adin bat dutenentzat zaila da kazetari hori ulertzea, horiek testuak egunkarian irakurtzera ohituta daudelako, baina gaur egun, egokiagoa da on line lan egitea.\nPertsonalizazioan esfortzu handia egiten dugu. Erabiltzaileek beren hiria aukera dezakete albiste hiperlokal gehiago izateko. Konturatu ginen klik-en tasa %55 igo zela orduztik. Konexio hori albiste hiperlokalekin eskuratzen da, eta jendeak nahi duena edo nahiko lukeena zer den kontrolatuta.\nEz. Marka gisa, jendea zure artikuluak irakurtzeko konbentzitu egin behar duzu. Eskaintza zabala edo konpletoa egin behar duzu: informazio hiperlokala eskaini, testuekin, bideoekin, podcastekin, zuzenekoekin...


Sartzeko prozesua, aholkularitza, bekak eta beste zerbitzu batzuk | European & International Business Management | Deusto\nEuropean & International Business ManagementUnibertsitate Masterra\nMENUA / Sartzeko prozesua, aholkularitza, bekak eta beste zerbitzu batzuk\n3 hizkuntza - 3 herrialde - 3 unibertsitate\nPraktika eta irteera profesionalak\nHizkuntzen ikastaro trinkoa\nDeusto Businesss Schoolen pertsona motibatuak bilatzen ditugu, ikasteko eta hobetzeko gogoa dutenak. Onarpen prozesua zure etorkizun profesionaleko proiekturako lehen urratsa da.\nGure orientazio eta aholkularitza zerbitzua zure eskura dago, prozesu osoan zehar izan ditzakezun zalantzak argitzen laguntzeko.\nZure eremu geografikoa edozein dela ere, % 100 online osatu ahal izango duzun prozesua diseinatu dugu.\n1. Zure zalantzak argitzen ditugu\nSartzeko prozesua hasi aurretik, gure orientazio eta aholkularitza zerbitzuarekin dituzun zalantza guztiak argitu ditzakezu.\n2. Online eskaera\nSartzeko prozesua % 100 online da. Gure Idazkaritza Birtualaren bidez, alta eman eta zure hautagaitzaren egoera ikusi ahal izango duzu uneoro.\n3. Erantsi dokumentuak\nNANaren fotokopia (pasaportea nazioarteko ikasleentzat)\nNazioarteko Unibertsitateetako ikasleak Sarbide-ziurtagiria\n4. Elkarrizketa masterraren zuzendaritzarekin\nOnarpen Batzordeak egokitzat jotzen badu, zurekin harremanetan jarri ahal izango da programaren helbidearekin elkarrizketa pertsonal bat egiteko (telefonoz edo bideo-dei bidez).\n5. Onarpenaren emaitza\nIdazkaritza Birtualean zure hautagaitzaren egoera kontsultatu ahal izango duzu\n6. Tokia gordetzea\nMaster bakoitzean eskainitako plaza kopurua mugatua denez, Deustuko Unibertsitateak unibertsitateko master guztietarako nahitaezko "plaza erreserba" sistema ezarri du.\nOnarpen-gutunean, Deustuko Unibertsitatean matrikula egiteko epea esleituko zaizu.\nOrientazio eta aholkularitza zerbitzua:\nTel.: 944 139 359\nLatinoamerikan, AEBn eta Kanadan bizi diren ikasleak\nTel.: +34 944 139 429\nEuropan, Asian, Afrikan eta Ozeanian bizi diren ikasleak\nTel.: +34 944139441\nAgirre Bizkaitar Fundazio bekak\nFundación Vizcaína Aguirre fundazioaren beka-programaren helburua masterreko ikasleen aukera-berdintasuna sustatzea da. Deustuko Unibertsitateko matrikularen zenbatekoaren gaineko % 40rainoko deskontu portzentual bat da (hasierako ekarpena eta aintzatespen-tasak kenduta, halakorik balego).\nErakunde ofizialen bekak\nAuzotasun administratiboa Euskal Autonomia Erkidegoan\nAuzotasun administratiboa EAE kanpoan\nGure Beka Zerbitzuarekin harremanetan jar zaitezke.\nKontsultatu hemen masterraren baldintza ekonomikoak.\nDeusto Business Schoolek akordioa lortu du merkatuan lider diren bi finantza-erakunderekin, eta, horren bidez, finantzaketa-lerro bat eskaintzen da baldintza onuragarrietan: hezkuntza-maileguak\nDeusto Business Alumni edo Deusto Alumni elkarteetako kideek % 10eko deskontua izango dute master honetan:\nHona hemen beste zerbitzu batzuk, Deustura heltzea erraztuko dizutenak eta lagungarri gertatuko zaizkizunak.\nGozatu unibertsitateko bizitza\nZerbitzu ugariko liburutegia\nIkasi hizkuntzak ikasketak egiten ari zaren bitartean


Bioelementu - Wikipedia, entziklopedia askea.\nBioelementuak izaki bizidunengan dauden elementu kimikoak dira. Taula periodikoan dauden elementu kimiko gehienak dituzte bizidunek, baina kopuru oso aldakorretan. Adibidez, zelularen % 99 osatzen dute sei elementu hauek: karbonoa (C), hidrogenoa (H), nitrogenoa (N), oxigenoa (O), fosforoa (P) eta sufrea (S).\nSei bioelementu horiei bioelementu primario deritze, izaki bizidunen biomolekula nagusietan (gluzido, lipido, proteina eta azido nukleikoetan) agertzen direlako. Bestalde, bioelementu primarioak ugariagoak dira bizidunengan (biosferan) lurrazalean (litosferan), uretan (hidrosferan) edo atmosferan baino, hurrengo taulan ikusten denez.\nElementu Litosfera- atmosfera- hidrosfera (%) Giza gorputza (%)\nOxigeno (O) 50,02 62,81\nKarbono (C) 0,18 19,37\nHidrogeno (H) 0,95 9,31\nNitrogeno (N) 0,03 5,14\nKaltzio (Ca) 3,22 1,38\nFosforo (P) 0,11 0,64\nSufre (S) 0,11 0,63\nSodio (Na) 2,36 0,26\nPotasio (K) 2,28 0,22\nKloro (Cl) 0,20 0,18\nMagnesio (Mg) 2,08 0,04\nBurdin (Fe) 4,18 0,005\nAluminio (Al) 7,30 0,001\nManganeso (Mn) 0,08 0,0001\nSilizio (Si) 25,80 —\nIkusten denez, oxigenoa da gorputzean dagoen bioelementurik ugariena (%62a). Bere proportzioa eta hidrogenoarena (%9a) materia bizidunak duen uraren (H2O) kopuru handiarekin loturik dago.\nBioelementu primarioek berezko ezaugarriak dituzte, bizirako oso egokiak direnak:\nbiosferaz gain, atmnosferan, litosferan eta hidrosferan daude. Horrek esan nahi du bizidunek eskura dituztela\nmasa atomiko txikia dutenez, eta haien kanpo geruzan elektroi-kopuru egokia dutenez, lotura kobalente sendoak ezartzen dituzte beste elementuekin.\nkarbonoa, oxigenoa eta nitrogenoa elektroi-pare bat baino gehiago konpartitzeko gai dira, lotura bikoitzak ezarriz\noso elektronegatiboak direnez, oxigenoak eta nitrogenoak molekula dipolarrak sortzen dituzte, uretan ongi disolbatzen direnak (hau garrantzi handikoa izanik erreakzio metabolikoetan)\nMetionina aminoazidoaren molekula; karbonoa, hidrogenoa, nitrogenoa, oxigenoa eta sufrea daukan molekula da, lotura kobalentez elkartuak\nBioelementu sekundarioak[aldatu | aldatu iturburu kodea]\nkaltzioa (Ca): muskuluen uzkurduran parte hartzen du eta animalia askoren eskeletoaren osagaia da.\nsodioa (Na) eta potasioa (K): funtsezko zeregina dute nerbio-bulkadaren transmisioan\nmagnesioa (Mg): klorofila molekularen oinarrizko osagaia da.\nOligoelementuak[aldatu | aldatu iturburu kodea]\nSakontzeko, irakurri: «Oligoelementu»\n%0,1 baino proportzio txikiagoan daude bizidunengan. Kopuru txikian bada ere funtsezkoak dira bizirako, hain gabezia asaldura larriak ekartzen baititu. Elementu hauek dira, besteak beste: burdina (Fe) -hemoglobina molekularen osagaia-, iodoa (I) -tiroxina hormonan dagoena-, kobaltoa (Co) -B12 bitaminaren sintesian parte hartzen duena-, manganesoa (Mn), kobrea (Cu), zinka (Zn), etab.


Gloria fuertesen obra Girabiraren denboraldia amaitzeko – Irunero\nGloria fuertesen obra Girabiraren denboraldia amaitzeko\nPosted on 2020(e)ko irailak 29 by Irunero\n12:30etatik aurrera Mendibil parkean, ‘Tximimusika’ formatuan, “La fantástica banda” taldeak kontzertua eskainiko du musika eta poesia uztartuz\nGirabira programak denboraldiko laugarren eta azken jardunaldia burutuko du igandean, urriak 4, Mendibil parkean. ‘Txikis del Bidasoa’ eta ‘Ezmugak’ taldeekin batera Irungo Udalak bultzatuta, saioa 12:30ean hasiko da, txikienei eskainitako ‘Txikimusika’ programazioarekin batera.\nBeste edizio batzuetan ez bezala, non Girabira parke oso batean garatzen den, 2020rako formatuaren berezitasuna da ekitaldia hesiz mugatutako eremu batean egiten dela, jendearen sarrera eta irteera bereizita, parte-hartzaileen kopurua kontrolatuta, gel hidroalkoholikoaz, segurtasun-distantziak kontrolatuta, maskara nahitaez erabiltita eta publikoarentzat aurrez esleitutako eserlekuak prestatuta. Jarduera horiek zuzendu ohi dituzten langileen errefortzu batek neurri horiek betetzen dituzten jarduerak aurrera eramateko lan egiten du. Neurri horiek, kasu hauetan, COVID-19ak eragindako osasun-egoeraren ondorioz ezarri dira. Era berean, programaren diseinu berriarekin, ez da tailerrik programatzen eta piknika eta hamakak desagertu egiten dira.\nTxikimusika honen kartelean “la Fantástica Banda” taldearen emanaldia agertzen da, Gloria Fuertesi buruzko bere proiektuarekin, Girabiraren 2020ko edizioan musika eta poesia artean amaitzeko. “Gloria Fuertes por LFB” kontzertu-errezitaldi bat izango da, egile handi honen abesti eta poemak berrinterpretatuko dituena, bere lanarekin bere bizitzaren eta grinen mapa emozionala ehunduz. Kontzertua egituratzen duten 12 abestiak ekologiari, jokoei eta bizitzari, emozioei, animaliei eta zomorroei buruzkoak dira.\nGloria Fuertes (1917-1998) XX. mendeko espainiar poesiaren erreferentea da. Ideia bat partekatzen du La Fantástica bandaren proiektuarekin: naturarekiko errespetua, bakezaletasuna, sentimenduak eta jokoekiko maitasuna. Horregatik, La Fantástica bandak bere jenioa eta irudia aldarrikatzea erabaki zuen, bere 12 poema musikatuz eta abesti polit bihurtuz. Helburua txikienei espainiar literaturako figura honen ideia ezagutaraztea eta bere lana omentzea da.\nPosted in BerriakTagged gira bira, Haurrak, irun, irunero, musika\nBidasoa Bizirik-eko Enpresa Zentroetako ekintzaileek ez dute alokairua ordainduko Alarma egoera iraun bitartean\nPertsona nagusien egunaren ediziorik bereziena


Cancelo eta Varsavsky — Eibar.ORG | Eibarko peoria\nHemen zaude: Hasiera / Blogak / Prospektiba / Cancelo eta Varsavsky\nCancelo eta Varsavsky\nEneko Astigarraga 2005/11/21 00:15\nAsteazkenean Enpresa Jardunaldia izan genuen Deustuko Unibertsitatean, ESTEko Loiola Centrum-ean.\nGoizean Antonio Cancelo Eroski eta MCC Mondragon Corporación Cooperativa taldeetako Lehendakari ohia eta arratsaldean Martin Varsavsky (www.martinvarsavsky.net ) gaur egun FON La revolución WiFienpresa-mugimenduaren sortzailea eta bere garaian Jazztel edo ya.com bezalako enpresen sortzailea, izan genituen gure artean.\nAzken honen hitzaldiaz Luistxorekin batera, Sustatu-n kontatu genuen zerbait, Fon, mapak, Martin Varsavsky eta gu mezuan.\nESTE-ko hitzaldietan mahaian egotea tokatu zitzaidan, Cancelorekin Gipuzkoa 2020 hausnarketan kolaboratu nuen eta oraintxe bertan CodeSyntaxen mapa FONeroak gabiltza egiten Varsavskyren FON ekimenarentzat. Beraz, ala, Eneko, mahaira esan zidaten ESTEn.\nCancelok ondo ezagutzen du ESTE sarritan etorri delako bertara eta Loiola Centrum-ean egonda zen, baina argentinarrak aluzinatu egin zuen tokiarekin... pero .... ¿donde estoy? ¿qué es esto? galdetzen zuen behin eta berriro\nCampus txikia da Donostikoa, eta toki gutxi dagoenez, "Loiola Centrum" izena duen eraikina, Aula Magna bezala erabiltzen dena, berez gero eta gutxiago erabiltzen zen/den eliza da.\nOndo prestatua eta eguneratua dago: telebista, wifi, proiektoreak, mikroak, pantaila erraldoiak, ... denetik, eraikin abanguardista eta apur bat arraroa da, baina eliza zen eta da.\nAurkezleen mahaia altarea da eta hizlariarena pulpitoa. Handik egin zuen berba Varsavskyk, eta asko ikusia da gizona, baina lehendabiziko aldiz hitz egin zuen pulpito batetik, eliza batean, Varsavskyk herenegun Donostian, zerbait berria beretzat :-)\nEgia esan, Campus guztia nahiko "arraroa" dugu, nik uste Espainako Arkitektura Saria irabazi zuela, saiatu dira irisgarritasun arazoak konpontzen baina egia esan ez dakit gaur egun ergonomia edo akzesibilitate saririk irabaziko zuen. Hori bai, Campus arraroa baina polita da... nere gusturako, jakina.\nEzohizko espazio horretan oso ondo moldatu zen jendearengana hurbiltzeko eta mezua trasmititzeko, baina hasieran behintzat power pointa erabili zuen.... besteak beste CodeSyntaxek Tagzaniaren egokitzapen batekin egindako mapak erakusteko.\nEsan bezala, goizean Eroski eta MCC-ko Lehendakaria izan zen Antonio Cancelo egon zen toki berean hitzaldia ematen eta, besteak beste, Eibarren Alfan praktikante moduan inyekzioak ipintzen eta Eroskiren sortzaile izan zen Juan XXIII kooperatiban lanean ibili zeneko ipuin politak kontatu zituen.\nOndo kontatzen ditu gauzak Cancelok eta gustora Eibarko ipuinak entzuten ni.\nCancelo eta Varsavsky, ez hain urruti\nOso ondo hitzaldi biak, eta harrigarria badirudi ere, gauza amankomun dexente ikusi nituen Varsavsky eta Canceloren artean:\ngauzak, legeak barne, aldatzeko borroka egin beharra, kooperatibak banaketa komertzialaren borrokan Eroskiren kasuan, telekomunikazioen arauetan FONen kasuan\noinarrizko baloreen indarra, gaztetan ikasitakoak, hau Cancelok aipatu zuen bereziki, baina baita Varsavskyk ere.\natzetik etorriaz, indar gehiagorekin sartzen dela sektoreetan haundien aurka lehiatzeko\netengabeko berrikuntzaren beharra. Nahiz eta emaitza onak izan denbora gehiegi berdin jarraitzeak "burgestea" eta beherantz hastea dakarrela.\nEntzuten egon ginan guztiok gustora, disfrutatu eta biekin asko ikasi genuen.\nTechnorati Tags: Deusto, ESTE, MCC, Eroski, FON


Pragako antzinako hilerri judutarra - Wikipedia, entziklopedia askea.\n50° 05′ 23″ N, 14° 25′ 02″ E / 50.0897°N,14.4172°E / 50.0897; 14.4172Koordenatuak: 50° 05′ 23″ N, 14° 25′ 02″ E / 50.0897°N,14.4172°E / 50.0897; 14.4172\nPragako antzinako hilerri judutarra (txekieraz: Starý židovský hřbitov) Pragako auzo judutarrean dago, Josefoven alegia. Dokumentatuta dago XV. mendetik erabili izan zela zeren eta aurkitutako hilobi zaharrena, Avigdor Kara poeta eta errabinorena, 1439. urtean baino lehen ireki egin zen. 1787 arte erabili zen. Dena dela zaila da datua zehaztea ezen hilobi-kapa desberdinak baitaude, batzuk besteen gainean. 300 urtetan gutxienez Pragako judutarrek hemen bakarrik ahal zuten haien hildakoak lurperatu. Hilerri honen bisita ezinbestekoa da Pragara joan ondoren.\n2 Lurperatutako pertsonai ezagunak\n3 Hilerria literaturan\nAurretik beste hilerri bat ezagutu zen, "Lorategi judutarra" izenekoa. Beste hau gaur egungo Auzo Berrian zegoen eta orain gutxi arkeologoek aurkitua izan da. Hilerria sortu zenaren urteaz ez dago adostasunik. Aipatu dugunez, aurkitutako zaharrena 1439 urtekoa bada, ikertzaile batzuen arabera hilerria V. mendekoa izan daiteke ere. Beste batzuek diote Otakar II.a Bohemiakoa (1233-1278) izan zela hilerria ireki zuena. Nahaste-borraste horren arrazoia ulertzeko judutarrek Halakha legearen arabera hilobiak ezin ez bota ezta ere beste toki batera eraman; horregatik, hilerria bete egin zenean, nola ezin zen espazio gehiago eskuratu, hilobi zaharren gainean lurra bota zuten hilobi gehiago jartzeko. Horrela, hilerrian hamabi geruza zamatu dira eta, ondorioz, hilobiak batzuetatik bestetara oso espazio gutxirekin daude jarrita. Ezin da ziurtasunez jakin zenbat pertsona lurperatu dira hemen baina, bistan 12.000 hilobi izanik, 100.000 baino gehiago izan daitezkeela kalkulatu da.\nLurperatutako pertsonai ezagunak[aldatu | aldatu iturburu kodea]\nAvigdor Kara (1439)\nMordecai Maisel (1601)\nRabbi Judah Loew (1609): Askoren ustez berak sortu zuen Golema, auzo judutarra babesteko.\nDavid Oppenheim (1736)\nHilerria literaturan[aldatu | aldatu iturburu kodea]\nEleberri askoren argumentuak inguru honekin lotu egin dira, ezagunena agian Umberto Ecoren Il cimitero de Praga (2010). Halaber, historikoki judutarren aurka propaganda barruan ospe handia izan zuten Siongo jakintsuen protokoloetan, 1902an lehen aldiz argitaratuta, toki honetan biltzen zirela jakintsu konspiratzaileak haien estrategiak adosteko esaten da.\nHilerria elur azpian.\nInformazio turistikoa. (Gaztelaniaz)\nTxekiar Errepublikako hilerriak


Memoria historikoa berreskuratzeko, leihoa zabaldu — Manu Robles Arangiz Fundazioa\nELAk ez du bere memoria zaindu. Ez da harro egoteko kontua. Ez du justifikaziorik. Nahiz eta baduen bere azalpena. Azken hamarkadetan sindikatuaren lehentasunak beste batzuk izan dira: erakundea finkatu, kide kopurua handitu, lan munduan eraginkorrak izan, sindikatuaren zerbitzuak sustatu eta indartu. Hau da azalpena. Ez du deskuidua justifikatzen, baina errealitatea da.\nXabi Anza, Manu Robles-Arangiz Fundazioko Presidentea\nJoxeangel Ulaziak idatzi duen "No pudieron romper el cerco. Crímenes y represión franquista contra ELA" liburuaren hitzaurrea.\nLiburuaren aurkezpena: uztailaren 18an 11:00etan Donostiako Koldo Mitxelena Kulturunea.\nGenuen zorraren jakitun, eta XXI. Mendean ondo sartuak jada, Manu Robles-Arangiz fundaziotik, Joxeangel Ulazia eta Dani Gómez hortik zehar barreiatuak zegoen gure artxibo historikoko materiala ordenatzen joan ziren. Adituen laguntzaz lehen fase batean, eta beraien kabuz ordutik aurrera, katalogazio, artxibatze eta digitalizazio lanean murgildu ziren, oinarrizkoena sailkatuz. Prozesu honek hasieratik genuen susmoa baieztatu zigun: erbesteratze, jazarpen eta klandestinitate urte luzeen ondoren ñimiñoa zen salbatu ahal izan zen dokumentazio kopurua. Eta dugunari beste zentro batzuetan dagoena gehitu arren, Sabino Arana Fundazioarena edo Salamancako artxibategikoa adibidez, ELAren historia eta dokumentazioaren zati nagusia betirako desagertu da.\nHorregatik, Servini epaile argentinarrak frankismoaren krimenak epaitzeko abiatu zuen ikerketaren harira, errepresio horretako zerbait gure artxiboan genuenarekin dokumentatu ahal genuen arakatzen hastea erabaki genuenean, ez nuen espero, inola ere, halako lan luze eta baliotsua izango genuenik esku artean\nMaterial hau guztiaren ordenatze horrekin, lana amaitutzat jo genezakeen. Baina, zorionez, erakundeetan, batzuetan, “zaindariak”azaltzen dira: erabakitako lehentasunetik baztertuta gelditzen diren gai txiki edo handietaz enkargatzen diren pertsonak. Joxeangel zaindari horietako bat izan da. Informazioa ordenatzen eta berreskuratzen joan da, pazientzia eta dedikazio handiarekin, gure artxiboan zegoena eta beste funts batzuetan aurkitzen joan dena. Horregatik, Servini epaile argentinarrak frankismoaren krimenak epaitzeko abiatu zuen ikerketaren harira, errepresio horretako zerbait gure artxiboan genuenarekin dokumentatu ahal genuen arakatzen hastea erabaki genuenean, ez nuen espero, inola ere, halako lan luze eta baliotsua izango genuenik esku artean.\nOrain Joxeangelen lan-ibilbidea amaierara iristear dela, ez diot soilik sindikatuaren trebakuntza sailean eman duen guztia aitortu nahi, Manu Robles-Arangiz Fundazioan berekin lan egiteko zortea izan dugunok eta ehunka militante sindikalek ongi ezagutzen duguna bestalde. Aitortu nahi diot, ere, ondasun honen zaintza, kasu honetan gure memoriaren zati handi baten berreskuratze hau, bere gain hartzea suposatu duen bere iraunkortasun intimo, isil hori, justiziazkoa delako arrazoi hutsagatik.\nJoxeangel Ulaziak leiho bat zabaldu du, etorriko diren ikerketek hedatu ahalko, eta beharko, dutena. Leiho hori irekitzea zen garrantzitsuena; are, ezinbestekoa zen. Eskerrik asko Joxeangel!


Olaondo (Txokolate-Enea) | Otxakil-Enea | Sahatsain\nErrepide azpitik eta Urumea ibaiaren hegian Ubarroto baserritik hurbil aurkitzen zen Otxakil-Enea baserria. Itxura batean “hotzak hil” dela iduri badu ere beraren esanahiak, ez nago horretan. Interpretazio errazegia izango litzatekeela uste dut. Nik neuk nahiago dut “Otxandi”, “Otxabi” edo horrelako izen propio baten bidea hartzea.\nNolanahi ere baserri polita izana dugu garai batean. Sagasti ederrak malkarretan, dolarea eta gainera, sagardotegi izana omen. Gaur horma zahar batzuk baino ez dira gelditzen zuhaitz artean ezkutaturik, eta historia triste baten oroitzapena, horra.\nBi anaia eta arreba omen ziren azken aldera Otxakil-Enean. Hauetarik, aldiz, Joxe Mari zeritzona azkenik. Erreka bazterrean etxetik aurreraxeago zuten baratzea, agidanez, eta Joxe Mari hau baratzean ari zen bitartean, bezperan saldu zekorraren dirua (13.000 erreal) ostu zioten.\nOndoko egunean, osteguna, sosik ez eta kutxara diru bila. Hala ere, dirurik gabe etorria etxera. Norbaitek (hobe norbaitzuk) dirua ekarri zuelakoan, larunbat gauean lotan zegoela, dafailaz ahoa itxi, bi besoak ohazurari lotu eta joka eraila izan zen. Bi pezeta bakarrik azaldu ziren etxean.\n“Hurrengo goizean angariletan, oinez, bizkarrean harturik eraman zuten Hernaniko hilerrira gorpua. Hori dela 70 urte izango dira”, bera mutikoa, esan dit Txabolategiko Telesforok.


2018ko protagonista eta erreportajeak, abenduaren 27an, 'EiTB Kultura Transit'en\n2018ko protagonistak eta erreportajeak, gaur gauean, 'EiTB Kultura Transit'en\n2018an kulturak eman duen guztia laburbilduko dugu, tartean, aurten izan diren protagonista eta gai nagusienak ekarriko ditugu gogora.\n"EiTB Kultura Transit"\n2018an kulturak eman duena laburbilduko dute 'EiTB Kultura Transit' saioaren gaurko atalean. Urteko protagonistak, erakutsi ditugun kultur barrunbeak, 'EiTB Kultura'ren zakua proposamenez bete duten kulturzaleak eta hainbat sortzaileren adierazpide azalduko dira saio berezi honetan. Ordu erdian irudi erakargarriak eta testigantza interesgarriak ikusteko aukera izango dute ikus-entzuleek.\n2018ak musika berriak entzun dira, sariak banatu, atzetik lan handia duten pelikulak emititu eta artista entzutetsuen azken sorkuntzak erakutsi ditu. Denetarik asko. Belako, Gari, Anari, Ramón Agirre, Lucia Lacarra, Itziar Okariz, Asier Mendizabal, Miriam Ocariz eta noski, Beste egun bat bizirik, Oreina eta beste hainbat filmen taldeak azalduko dira, besteak beste.\nNola sortzen dira disko, koreografia edo argazkiak? Nola prestatzen dira jantziak eta efektu bereziak pelikula baterako? Artelanak sortzeko, saltzeko eta zaintzeko hamaika toki ezagutu ditugu aurten, horren erakusle, urtean zehar kulturaren barrunbeetan ezagututako hainbat toki erakutsiko dituzte urteko laburpen honetan.\nZinemagileak, aktoreak, musikariak, idazleak, eta, batez ere, kulturzaleak bete dute proposamenez 'EITB Kultura'ren zakua. Euren disko, liburu eta film kutunak komentatzeaz gain, Euskal Herriko liburu eta disko dendak erakutsi dizkigute, baita beste hainbat espazio ere.\nZenbat buru, hainbat aburu. Eta zenbat sortzaile, hainbat adierazpide. Denak ezagutu nahi ditugu 'EiTB Kultura', beraz, estudiotik plazara, entsegu-gelatik eszenatokira eta antzokitik platora ibili gara buru sortzaile horien bila.


Iberdrolak 3.000 milioi inbertituko ditu hidrogeno berdean - Ekonomiaren KZ\nIberdrolak 3.000 milioi inbertituko ditu hidrogeno berdean\nIberdrolak 3.000 milioi euro inbertituko ditu hidrogeno berdean Europako Itun Berdea azkartzeko, Ignacio Sanchez Galan presidenteak asteazken honetan Davosko (Suitza) Munduko Ekonomia Foroan adierazi duenez, konpainiak ohar batean jakinarazi duenez.\nSanchez Galánek esan du hidrogeno berdea dela orain Europaren erronka eta aukera nagusia, eta esparru egonkor europar bat diseinatu behar dela teknologia horretan inbertsioak sustatzeko.\nElektrifikatzen zailak diren energia-erabileretan hidrogeno berdeak industria-aukera handiak ekarriko dituela adierazi du, eta ezin dela tren hori galdu; horretarako, inbertsioa eta arau-esparru egonkorra beharrezkoak direla esan du.\nEra berean, adierazi du Europar Batasunaren (EB) jarduera koordinatua funtsezkoa dela hidrogeno berdearen arloko helburu handinahiak lortzeko, energia berriztagarri horren ekoizpen-ahalmena 2.000 aldiz biderkatu behar baita.\nIberdrolak maiatzaren 13an inauguratu zuen Puertollanon (Ciudad Real) Europan industria-erabilerarako hidrogeno berdeko plantarik handiena, urtean 3.000 tona ekoitziko dituena.\nGainera, konpainiak energia horren proiektuen zorroa du, eta guztira 9.000 milioi euroko inbertsioak egin beharko ditu.\nIberdrolak asteazken honetan iragarritako hidrogeno berdeko inbertsioak Europako Itun Berdea bizkortzeko manifestuaren sinaduraren esparruan adostu dira, Europako Akordio Berderako kontseilari delegatuen Ekintza Taldeko kideek energia-merkatuen tentsioa dela eta, konpainiak jakinarazi duenez.\nManifestuan, taldeko kideek adierazi dute prest daudela, arduradun politikoekin batera, Europa kontinente berdeago bihurtzeko lan egiteko, energia beharrak eta munduko elikagaien segurtasunaren arriskuak aukera ekonomiko bihurtuz.\nEra berean, Europako trantsizio berdea bizkortzeko eta Europako gobernuei helburu horretarako politika egokiak prestatzen laguntzeko konpromisoa indartu dute taldeko kideek.\n2020an adostutako Europako Itun Berdearen helburua da EBn berotegi-efektuko gasen isurketak gutxienez % 55 murriztea 2030ean, eta 2050ean erabat ezabatzea.\n← EBZk arrisku garrantzitsuak ikusten ditu finantza-egonkortasunerako\nNafarroa, lehen hiruhilekoan enpresa gehien galdu duen erkidegoa →\nIbex indizearen saiorik txarrena urte erdian: % 2 jaitsi da\nCaixaBanjek 6,2 milioi bezero ditu Bizumen\nCriptanek txartel bat atera du bitcoinarekin ordaintzeko\n2021-05-18 Andoni Beitia


Azken bi lekuak Hodei programazioko ikastaroan | Angula Berria\nHasiera » Azken bi lekuak Hodei programazioko ikastaroan\n“Cloud computing” delakoan trebatuak izango diren profesionalen lehen promozioa prestatzeko helburua du ikastaroak. IKTen sektorean etorkizun oparoa dute aurretik, Europar Batasunak, Europar Batzordearen bidez aurreratu duen bezala.\nParte hartzaileek hodeian programatzeko plataformak erabiltzen ikasiko dute, elkarlanean lan eginez. Era berean, Redmine web aplikazioan ere trebatuko dira, proiektuen kudeaketarako.\nInformatikako adarreko LH II (Lanbide Heziketa) egin dutenei, informatikako edo telekomunikazioetako ingeniaritza egin dutenei, analista-programatzaileei, informatikako sektoreko profesionalei edo IKT eremuetan esperientzia duten erabiltzaileei zuzendutako ikastaroa da.


Mikel Ormazabal: «Jasotzen dugun diruarekin egin ahal dena egiten ari gara» | Gizartea | Berria\nMikel Ormazabal. Kristau Eskolako zuzendari nagusia\n«Jasotzen dugun diruarekin egin ahal dena egiten ari gara»\nZuhurtziaz hartu du Ormazalek Jaurlaritzaren eta ikastetxeen arteko ituna moldatzeko asmoa. 2019ko aurrekontu proiektuan jasota zegoena bada euren azken proposamenean ja kontuan hartu zutela esan du.\nKristau Eskolako zuzendari nagusi Mikel Ormazabalek (Andoain, Gipuzkoa, 1959) uste du sindikatuek ez dutela negoziatzeko jarrera «egokirik»: «Guk proposamenak jartzen ditugu mahai gainean, eta euren erantzuna beti da bera: 'Oso urruti zaudete, ezin dugu onartu'. Horrela ezin da negoziatu». Zortzi eguneko grebak kezkatuta dauka.\nZergatik ez da oraindik posible izan akordio bat lortzea?\nSindikatuek ez dute mugitu nahi izan negoziazio honetan guztian. Nahiz eta guk lau proposamen aurkeztu dizkiegun azken hiletan, beraiek berean jarraitzen dute, inongo konkreziorik eman gabe. Orain dela urtebete mahaitik alde egin zuten. Gero bueltatu ziren greba batekin mehatxu eginez. Jarri zuten eskaera bat mahai gainean. Guk itunpeko sarearen egoera zein den aztertzea proposatu genuen, baina ez zuten landu nahi izan. Azkenean maximalismoetara jotzen dute.\nSindikatuek diote ez duzuela ahaleginik egin haien eskaeretara gerturatzeko.\nHori ez da egia. Ahaleginak egin ditugu, jakinda itunpeko sareak zer nolako diru sarrerak dituen finantzaketa publikotik, eta horren arabera badaude elementu batzuk ezinezko egiten zaizkigunak gainditzea. Ezinean gabiltza.\nJoan den astelehenean, Kristau Eskolako zuzendaritzak bilera egin zenuten, eta esan zenuten ez duzuela proposamen berririk egingo. Zergatik?\nEgoera honetan, gaur-gaurkoz, guk ezin dugu gehiago eskaini. Kristau Eskolako ezohiko batzar nagusia dugu larunbatean. Planteamenduak egingo dira han, instituzioetako ordezkarien aurrean. Haiekin eztabaidatuko dugu orain arte zer egin den. Adierazpen instituzional bat ere egingo da bukaeran. Denon arteko solasaldi horretan ikusiko dugu nolako mugimenduak egin ditzakegun, baina tarte oso txikia dago. Benetan. Ez dut inor engainatu nahi. Ez gabiltza estrategia bat erabiltzen, ondorio ekonomikoak edo halako zerbait lortu nahian. Jasotzen dugun diruarekin egin dezakeguna egiten ari gara. Oraingoz ezin dugu askoz gehiago egin.\nEusko Jaurlaritzak iragarri du ituna moldatuko duela, finantzaketa hobetzeko. Horrekaukera emango lizueke beharginei gehiago eskaintzeko?\nOraindik ez dakigu argi zer esan nahi duen Jaurlaritzak. Guk ulertu dugu 2019ko aurrekontu proiektuan hezkuntzarako jarri zituen hainbat diru kontu martxan jarriko dituela dekretu bidez. Iaz guri esan zigun hala egingo zuela, 2018ko aurrekontuak luzatu arren. Hau da, aurreikusitako diru horiek bermatu egingo zituela. Baina ez dakigu ziur hori esan nahi izan duen.\nEta zuek uste duzuen hori esan nahi izan badu, orduan zer?\nGuk eskaini dugun azken proposamenean, sindikatuek atzera bota duten horretan, dagoeneko hori kontuan hartuta dago, pentsatzen dugulako Eusko Jaurlaritzak emandako hitza beteko duela. Baina onartu ez den aurrekontu proiektuan sartuta zegoen diruak soldata igoerarako baino ez luke emango,ez beste eskaeretarako. Soldaten inguruan ELAren erantzuna da ez duela onartu nahi irizpidea. Soldatak kalkulatzeko irizpidea Kristau Eskolan hau da: gobernuaren taula publikoak ezarritakoa gehi %0,5. Hori ez du onartu nahi ELAk. Guk finantzaketa publikoak ematen diguna zuzenean jartzen dugu mahai gainean.\nHainbatetan esan duzu ikastoletan zuen proposamenaren antzeko lan ituna sinatu dutela sindikatuek. LABek onartu du soldatetan hala dela, baina esan du aldeak daudela beste puntu batzuetan: enplegua mantentzeko konpromisoan, ordezkapenetan eta abarretan.\nDesberdintasun txiki batzuk daude horietan, bai, baina ordu gutxi batzuen aldea baino ez da. Baina, adibidez, ikastoletan ez dute ordu osagarririk eskatu, eta guk eskaini diegu. Lanbide Heziketarako ere ikastolei ez diete ezer eskatu, eta guk eskaini dugu. Detaile batzuetan ikastolen azpitik ibiliko gara, agian, baina beste batzuetan gainetik.\nEsan izan duzu lan baldintzak hobetzea ez den beste interesen bat dutela sindikatuek. Zergatik uste duzu hori?\nDuda hori sortzen dit haien jarrerak. Ez dut ulertzen zergatik kasu batean onartzen duten eta beste batean ez, jakinda batzuek eta besteek finantzaketa publiko berdina jasotzen dugula. Kezka hori datorkit niri. Beraiek azaldu beharko dute. Helburu politikoren bat izan dezakete, nik ez dakit. Baina galdetu ELAri zuzenean, noizbait adierazi izan duelako beste helburu bat daukala.\nGurasoek kezka agertu dute. Haiekin bildu zara hainbatetan. Zer eskatu dizuete, eta zer eskaini diezue zuek?\nAsteazkenean bildu nintzen haiekin. Kezka dute, eta amorrua ere bai. Batxilergoko ikasleekin zer gerta daitekeen kezkatuta daude; baita ere etapa bukaeran daudenekin. Datorren astean lurraldeetako zuzendariekin bilduko gara eta aztertuko dugu hezkuntza helburuak lortzeko zer egin daitekeen, galdutako orduek eraginik ez izateko. Nik uste dut ikastetxeek arduraz jokatuko dutela. Eta baita irakasleek ere, gure irakasleak oso arduratsuak dira eta.\nJarraipen handia izan du grebaren bigarren egunak


“Gramatika ariketak soilik egitea ez da nahikoa euskara ikasteko”\nLanbidez hezitzailea, Algortan bizi da, eta arreta zentro batean egiten du lan. Algortako AEKn ibilia, orain e-uskaltegian dabil. “Aurten euskara praktikatzea eta datorren urtean B2 eskuratzea da nire asmoa”. Ikaskide batekin gelako WhatsApp taldea sortu du, egunero mezuak bidali eta praktikatzeko.\nA ereduan ikasi dut beti, gaztelaniaz, baina txikitan euskara ikasteko ikastaro asko egin nituen, eskolaz kanpo. Unibertsitatean ere gaztelaniaz egin nituen ikasketak. Orain dela hamar urte, udaleku batzuetan egin nuen lan, Sukarrietan, eta han euskara egunero erabiltzen nuen.\nHemengoa naiz, gustatzen zait euskara. Bestalde, lanean, hainbatek euskara dute ama hizkuntza eta egunero erabiltzen dut haiekin. Gainera, enpresan beste lanpostu bat eskuratzeko, nahitaezkoa da B hizkuntz eskakizuna izatea.\nOrain, adibidez, e-uskaltegian errazagoa zait; izan ere, egunero 16:30ean irteten naiz lanetik, eta beste zenbait gauza ere egiten ditut. Hortaz, gauean edo asteburuan egiten ditut ariketak eta. Aurten, horrela hobeto. Dena den, duela 5 edo 6 urte Algortako AEKn ibili nintzenean, beste helburu bat nuen: B1 lortu nahi nuenez, nire burua gehiago estutzen nuen. Azkenean, orain egoera bestelakoa da. Euskaltegi fisikoan gehiago hitz egiten duzu jendearekin. Etxean... Bai, WhatsApp taldea oso ongi dago, eta astero eskola bat izatea ere bai, baina hizketa ez duzu askorik praktikatzen. Aurreko esperientziatik horren falta sumatzen dut pixka bat. Lanean saiatzen naiz euskara gehiago erabiltzen, baina ez da gauza bera. Lankide batzuek egunero egiten dute euskaraz, beharrean zein egunerokoan, beraz, aukera ona dut haiekin praktikatzeko. Lagun batzuek ere badakite euskaraz, nahiko ongi, baina nirekin normalean gaztelania erabiltzen dute; aldaketa hori apur bat kostatzen ari zaigu.\nBeharbada, euskaraz irakurtzea. Azken batean, hitz egiten dudanean, dena ez, baina ideia nagusiak harrapatzen ditut. Irakurtzea, aldiz, testua oso zaila bada, zaila egiten zait. Beti behar izaten dut hiztegia.\nEz dakit. Agian, hitz egitea. Batzuetan, hanka sartzen dut baina niri asko gustatzen zait hitz egitea eta ongi moldatzen naiz. Zerbait nola esan ez dakidanean, beti saiatzen naiz beste hitz bat topatzen.\nBai, lanean; eta orain nire asmoa da lagunekin pixka bat erabiltzea. Halere, hori zailagoa da. Hitz egiteko, lanean egunero erabiltzen dut, eta pertsona batzuekin euskaraz egiten dut beti, ez gaztelaniaz. Lanean dokumentuak, koadernoak... euskaraz idatzi nahi ditut. Hau da, euskaraz hitz egiteaz gain, idatzi ere egin nahi dut. Baina, oraingoz, hizketan baino ez dut baliatzen.\nBihotza asko gustatzen zait, bai doinuagatik bai esanahiagatik.\nEz daukat. Euskara erabiltzea! Gramatika ikastea garrantzitsua da, baina gramatika ariketak soilik egitea ez da nahikoa euskara ikasteko. Nire ustez, garrantzitsuena hitz egitea da. Saiatuko zara gero akatsak zuzentzen... Azken batean, gramatika ikastea ez da hain zaila, igual gauza batzuk bai, baina esaldiak egiteko edo zerbait esateko, hitz egin beharra duzu.


Gobierno Vasco Irekia :: bideoak\nFamilia eta Erkidego Medikuntzaren Espainiako … bideoa\nEduki hau itzultze prozesuan dago. Bitartean, gaztelerazko bertsioa eskuragarri duzu. Familia eta Erkidego Medikuntzaren Espainiako Sozietatearen (semFYC) XXXII. Kongresuko hirugarren jardunaldia, Euskalduna Auditorioan, tratamiento antiosteoporótico\nIraupena: 88:34 min\nBideo hau zure webgunean txertatzeko, kopiatu eta pegatu ondoko kodea:\nEuskalduna Jauregia Bilbo pediatria familiako medikuak lehen amilako arreta Espainiako Familia eta Komunitate Medikuntzaren Sozietatearen XXXII. Biltzarra semFYC Oraindik ez dago iruzkinik Zerbait esan nahi duzu?… iruzkindu bideo hau Iruzkindu


Porrotaren zapore mingotsak: Bilboko galeraren 80. urteurrena | San Pedro 1936-1937\n← Erresistentzia: 80 urte. San Pedro 1937-2017\nFrancoren kontzentrazio-esparruak Euskal Herrian (1936-1947) →\nSoldadu frankistak Bilbo itsasadarra zeharkatzen ontziz egindako zubi batetik, 1937ko ekaina\n2017ko ekainaren 19an, gaur duela 80 urte Bilbo frankistek konkistatu zutenetik. Pasarte historiko hau euskal frontearen azken kapitulu gisa ulertzen ohi da: Euzko Jaurlaritzak bere hiriburua galdu zuen, milaka errefuxiatuk erbesterako bidea hartu behar izan zuten eta Euzko Gudarostearen errendizioa laster emango zen. 2016tik dozenaka urteurren ospatu izan ditugu, baina “azken episodio” honen gogorapenarekin, dena amaitzen al da? “Urteurrenitis” delakoaren mugara iritsi ote gara? Ez al dago beste zeozer egiteke?\nBurdin Hesiko metrailadore-habi errepublikar baten suntsipena, Gaztelumendi inguruan (1937ko ekaina)\n1937ko martxoaren 31n, Mola jeneralak Bizkaiko kanpaina martxan jarri zuen. Lehenbizi, Araban, Albertia eta Maroto mendietan, Kondor Legioak eta Brigada Nafarrek euskal fronte errepublikarra hautsi zuten, gerra modernoaren lehenengo adibide lazgarri gisa. Handik gutxira frankistek Otxandio hartu zuten eta konkisten ezberdinen zerrenda odoltsua osatuz joan zen hurrengo hilabetetan. Bonbardaketak ere nonahi eman ziren eta hauek marka sakona utzi zuten biztanleria zibilarengan. Azkenik, 1937ko ekainean, Francoren tropek Burdin Hesia hautsi egin zuten Gaztelumendi inguruan. Hilaren 19an, erreketeak Bilboko kaleetan sartu ziren. XIX. mendeko gerra zibiletan lortu ezin izan zutena buruturik ikusi zuten txapelgorridun indar hauek.\nMartínez Alberto, “Bilbo sartu zen lehen erreketea”, propaganda frankistaren ikur gisa.\nBilbok alkate berria izan zuen ekainaren 19 horretatik aurrera: José María de Areilza y Martínez de Rodas (1909-1998), Mutrikuko kondea, euskal oligarkia eskuindarraren arketipoa, Erregimenean zehar kargu politiko ezberdinak izango dituena (esaterako, Nazio Batuetan ordezkari gisa) eta Trantsizioan “demokrata” gisa agertuko dena. Erakunde errepublikarren garbiketa laster hasi zen. Izan ere, gehientsuenek jada ihes egin zuten. Mola jeneralak, ofentsiba ikaragarri hau hasi eta zuzendu zuen “heroiak”, ezin izan zituen garaipenaren loriak dastatu: egun batzuk lehenago, ekainaren 3an, hegazkin istripu batean hil izan zen. Hala ere, modu sinboliko batean, Molak ere Bilbo hartu zuen.\nMola jeneralaren bustoa, Arenalean (1937)\nGarai horretako L’Illustration aldizkari frantziarrak ondo jaso zuen bezala, tropa frankistek Bilbon hartutako lehenengo neurrietako bat Mola jeneralaren omenez busto bat ezartzea izan zen, non eta Arenalean, hiriko erdigunean. 2003an, estatubatuarrek Irakeko Gerran Saddam Hussein-en eskultura bota zutenean bezala, keinu sinboliko batek gerrari “amaiera” eman zion 1937ko Bilboko hirian ere.\nEusko Gudarostearen kide izandako presoak Bilboko konkistaren ondoren\n2017ko udaberri honetan zenbait urteurren ospatu izan ditugu, batez ere Gipuzkoan, Araban eta Bizkaian. 80 urte pasa dira ofentsiba frankista eman zenetik eta porrotaren zapore mingotsetatik lezioak ateratzeko esfortzu kolektiboa egin dugu. Bilboko galeraren urteurren hau azkenekotzat har daiteke, neurri batean, euskal frontearen azken episodio gisa hartzen den neurrian. Hala ere, hainbat gertakari historiko gogoan izateko premia izaten jarraitzen dugu: konkista honen ostean hasi baitziren erbestea, kartzela, derrigorrezko lanak, isilpeko ahotsak ia guztiz zapaldurik…\nBurdin Hesiaren apurketa omentzen zuen ikur frankista Gaztelumendin.\nGaur egun “post-egia” delakoaz hitz egiten dugun bezalaxe, 1937az geroztik, Francoren Erregimenak memoria kolektiboaren manipulazio masiboari ekin zion. Bertsio ofizial bat finkatzeko premia zegoen, Espainia Nazionala delakoak bere zilegitasuna garaipen militarrari eta izuari lotuta baitzegoen. Guzti hori gure paisaian txertatuta dagoen oraindik ere, neurri batean ala bestean. Gaur egun ere “Garaipenaren Paisaia” frankistaren aztarnak antzeman daitezke euskal lurraldean.\nGaztelumendiko monumentua gaur egun,\nDirudienez, batez ere Gogora Institutua delakoaren eskutik, elementu material guzti horiek erregistratzeko nahia dago. 2008an ikur frankisten katalogo bat egin zen, baina seguruenik gaurkotze-lana egin beharko genuke. Lortutako informazio guzti hori, gainera, kudeatu beharra dago… Herritarren esku utzi beharko da elementu horien kudeaketa, era parte-hartzaile batean. Dena dela, gure apustua ere honakoa dela argi utzi behar dugu: Gerra Zibilaren arkeologiak landuz, bai fosa komunen esparruan baita gerra-eszenarioetan ere, Francoren Erregimenak lurraldean (eta lurrazpian) finkatutako “egia” deseraiki dezakegu eta, honekin batera, egia objektiboak baina inolaz ere neutralak eraiki. Hau da, euskal gizartearentzat baliogarriak izan daitezkeen egiak sor daitezke lan arkeologikoaren bidez, etikoki eta politikoki premiazkoa dugun “kontra-arkeologia” moduko bat landuz.\n“Garaipenaren Paisaia” deseraiki nahian. San Pedro mendiko indusketa arkeologikoak (2017ko maiatza).\nHainbat elkarte lokal eta udalen eskutik, zenbait ekimen martxan jarri izan dira azken urteotan “ondare deseroso” guzti hau kudeatzeko. UPV-EHUren partetik ere, lehenbiziko pausoak ematen ari gara, nahiz eta Akademia zurrun eta gris baten oztopoak nonahi izan… Gure konpromisoak progresiboki gorpuztuz doaz azken urteotan, batez ere San Pedro mendiko proiektu arkeologikoaren eskutik, baita Arabako frontearen katalogazio lanari ekinez ere. Orain arte, herriz herri egindako “arkeologia militantea” besterik ez dugu izan, emaitzak gehienetan sozialki esanguratsuak izan direlarik, baina… unea da erakunde publikoen partetik ere arkeologia militante horretatik lezioak ateratzeko.\nAte Irekien Jardunaldia San Pedro mendian (2017ko maiatzak 27) (irudia: Aiaraldea Gaur).\n80 urte pasa dira 1936-37ko Gerra eman zenetik. Horrek zera esan nahi de: progresiboki, gatazkaren memoria bizia galtzen ari da eta, gero eta gehiago, ahozko historia jada galduta dagoen heinean, dokumentuen eta objektuen bidezko begirada baino ez zaigu geratzen. Nola transmititu guzti hau belaunaldi berrietako partaideen artean? Argi dago ez dela izango “iraganaren fribolizazioaren” eskutik edota “historia neutral” bat egiteko gurari hutsetik. Gaur egungo ardatz politiko, ideologiko eta kulturalak ulertzeko hain erabakigarria izan zen gertakari historikoa, perspektiba ekintzaile eta engaiatu batetik landu beharra dago. Laborategi bata zuria, neutraltasunaren ikur hegemoniko hura, astindu eta zientzia militantea martxan jartzeko premia dugu, herritarrekin eta herritarrentzat.\nUrteurrenekin ez da lana amaitzen, asko dugu egiteko eta!\n(San Pedro 1936-1937 proiektuko kidea).\nPost hau artikulua atalean eta 1937, 80 urte, arkeologia, bilbo, franco, konkista, urteurrena laburpen hitzekin publikatua izan da. Gogokoetara gehitzeko lotura iraunkorra.


BOE.es - Estatuko Aldizkari Ofiziala: Euskaran, gehigarria 17/07/2017\nBOEren euskarazko gehigarria: Astelehena 17 de uztaila de 2017, Zk. 169\nAgiri-trukea, NATO Ipar Atlantikoko Tratatuaren Erakundearen Akordioaren xedapenak Kanadako Aire Indarreko zenbait kideri eta haien mende dauden pertsonei aplikatzeko; akordio hori Atlantikoko Tratatuaren alderdiek beren indarren estatutuari buruz sinatutakoa da. Agiri-trukea Madrilen egin zen 2017ko ekainaren 27an eta uztailaren 4an.\n(gaztelaniaz) PDF (2017/8346 - 2 or. - 164 KB)\nEbazpena, 2017ko uztailaren 6koa, Energia Politikako eta Meatzeetako Zuzendaritza Nagusiarena, Kanalizazio bidezko petrolio-gas likidotuen salmenta-prezio berriak —zergak aplikatu aurrekoak— argitaratzen dituena.\n(gaztelaniaz) PDF (2017/8347 - 3 or. - 167 KB)\nEbazpena, 2017ko uztailaren 6koa, Energia Politikako eta Meatzeetako Zuzendaritza Nagusiarena, Ontziratutako petrolio-gas likidotuen gehienezko salmenta-prezio berriak —zergak aplikatu aurrekoak— argitaratzen dituena, betiere ontziak 8 kg edo gehiagokoak eta 20 kg baino gutxiagokoak badira, petrolio-gas likidotuak erregai gisa erabiltzeko nahasketa-ontziak kanpoan utzita.\n(gaztelaniaz) PDF (2017/8348 - 2 or. - 173 KB)


koronabirusa - Apnabi\nAPNABIk lanean jarraitzen du COVID-19 kutsatzea saihesteko\n16/10/2020 16/10/2020 Berriak, Bizitza Asoziatiboa AEN, bilbo, koronabirusa\nLankidetza orokorrari esker, ez da gaixotasunaren agerraldirik erregistratu Erakundeekiko harremana etengabea da APNABI Autismo Bizkaiaren zerbitzuak normaltasunez garatzen jarraitzen dute, COVID-19 kutsatzea saihesteko prebentzio neurriak errespetatuz. Horien artean honako hauek nabarmentzen dira: segurtasun-distantziak errespetatzeko espazioak eta jarduerak birkonfiguratzea, maskarak eta NBEak hornitzea eta erabiltzea, eta eskuen ohiko higienea, tenperatura eta…\n16/07/2020 21/07/2020 Berriak AEN, bilbo, familiak, koronabirusa\nLorena Barbadillo Ruiz Adei Nuñez Ruizen ama da, APNABI Autismo Bizkaiko zerbitzuak erabiltzen dituen eta AEN duen 5 urteko mutikoa. Konfinamendua Barakaldoko (Bizkaia) etxean nola bizi duten kontatu digu. Nola igaro duzue konfinamendua? Barakaldoko etxebizitza batean bizi izan gara. Balkoirik ez genuen arren, Adeik ondo eraman du. Astean behin atera…\n26/06/2020 26/06/2020 Administrazioa, Berriak, Uncategorized @eu AEN, bilbo, koronabirusa\nAPNABI Autismo Bizkaiak palet bat jaso zuen ekainaren 24an, Mondragon Corporationeko Maier enpresaren 1.500 babes-pantailekin. Elementu horiek elkartearen zerbitzuetan erabiliko dira, COVID-19 saihesteko diseinatutako protokoloen barruan. Maier Europako liderra da plastikozko piezen dekorazioan eta automobilgintzarako azpimultzo teknikoen fabrikatzaileetan, eta osasun-krisia hasi zenetik babes-ekipoen berezko ekoizpenean lan egin du.\nAPNABI Gelak itxialdiaren ondorengo familien erronkei helduko die online saio batean\n05/06/2020 05/06/2020 Berriak, Bizitza Asoziatiboa AEN, autismoa, bilbo, bizkaia, familiak, gela, koronabirusa\nAPNABI Autismo Bizkaiak familientzako online Gela eskainiko du datorren larunbatean, ekainak 13, 11:30etan. Angels Ponce terapeuta familiarrak gidatuko du saioa, “Itxialdiaren ondoren” izenburupean, eta COVID-19 delakoak alarma-egoeraren ondoren normaltasunera itzultzearekin lotutako hainbat gai jorratuko ditu, hala nola kutsatzeko beldurra edo ohiko errutinetara itzultzea, Autismoaren Espektroaren Nahasteak (TEA) ardatz hartuta. Saioak…


Emakumeen artean kirola sustatzeko egutegirako irudi-lehiaketa Emakumeen artean kirola sustatzeko egutegirako irudi-lehiaketa\nEmakumeen artean kirola sustatzeko egutegirako irudi-lehiaketa\nData: 2018-09-25 | 2018-10-26\nGipuzkoan urtean zehar egiten diren emakumeei zuzenduriko kirol ekintzak ezagutzera eman; emakumeek hauetan parte hartzea; emakume kirolari ere- dugarriak ikustarazi; eta emakumeek kirol jardueretan parte har dezaten sustatzeko, 2019an egingo den emakumeen kirol jarduerak jasotzen dituen EMAKeko egutegirako argazkiak aukeratzea du helburu lehiaketa honek. Bosgarren urtez, EMAKek, Donostiako Udalarekin elkarlanean, 2019ko egute- gia argitaratuko du. Sarituak diren lanak egutegi honetan argitaratuko dira.\nEMAK, emakume kirolarien eta kirolzaleen talde bat gara eta gure helburue- tariko batzuk hurrengo hauek dira: kirol munduko emakumeak ikusaraztea, pairatzen ditugun diskriminazioak salatzea, eremu honetan emakume eta gizonen arteko berdintasun erreala aldarrikatzea, etab.\nLehiaketa hau 16 urtetik gorako pertsonei zuzenduta dago. Parte hartzaile bakoitzak irudi bakarra aurkeztu ahal izango du. Irudiak argitaratu gabeak izan behar dute, eta oinarri hauetan ezarritako neurrikoak.\n2. Lanen aurkezpena\nLan bakoitza gutun azal batean aurkeztuko dute. Gutun azalean hurrengo datuak azalduko dira:\nEmakumeen artean kirola sustatzeko egutegirako argazki lehiaketa Gutun azalaren barruan, beste bi gutun azal itxi aurkeztu beharko dituzte.\nHaietako batean, argazkia egongo da, euskarri digitalean edo/eta pape- rean, kolorez. Euskarri digitalean, JPG, PNG edo TIF formatuak erabil dai- tezke, eta, bereizmena, gutxienez, 300 pixel hazbeteko. Paperean aurkeztuz gero, 15 x 10 cm-koak izango dira.\nEz da onartuko argazki irudia tresna digitalez eraldatzea, irudiaren argazki balioa handitzeko balio badu izan ezik.\nBestean, argazkiaren izenburua agertuko da kanpoaldean. Barruan, lehia- kidearen datuak: izen-abizenak, helbide osoa, generoa*, NANa/AlZa/pasa- portea, eta helbide elektronikoa.\nGeneroarena, honela betetzekoa da:\nBeste generoak (beren burua ez emakumetzat ez gizontzat definitzen duten pertsonak: transexualak, transgeneroak, intersexualak, queer eta abar)\n3. Aurkezteko tokia eta epea\nLanak helbide honetan aurkeztuko dira:\nDonostiako Emakumeen Etxean Okendo, 9\nEpea: 2018ko urriaren 26a, ostirala.\nEpaimahaia Emak-eko 5 kidek eta Donostiako Udaleko Berdintasun Ataleko berdintasun teknikari batek osaturik egongo da.\nBalorazio irizpideak hurrengoak dira:\nKirol unea jasotzea (keinu teknikoa, mugimendua eta dinamismoa, plastiko- tasuna eta abar) (0 eta 5 puntu bitartean).\nGenero estereotipoak apurtzea eta emakumeen gorputz ahalduntzea (0 eta 5 puntu bitartean).\nArgazkiaren kalitate teknikoa (0 eta 5 puntu bitartean).\nModu esplizituan ondokoak aldarrikatzen dituzten argazkiak: emakume kirolarien eskubideak, emakumeak eta gizonak kirol esparruetan berdinak izatea, kirol modalitateetan bazterkeria matxista salatzea (0 eta 5 puntu artean).\nArgazkia berritzailea izatea irudiaren, diseinuaren, ikuspegiaren eta abarren aldetik (0 eta 5 puntu bitartean).\nEpaia ezingo dute aurkaratu, eta Donostiako Udalaren webgunean argitaratuko dute.\n12 sari, bakoitza, 150 eurokoa.\nSaria eman gabe uzteko eskubidea du Donostiako Udalak. Pertsonak berak ezingo du lortu sari bat baino gehiago.\n7. Lanen jabetza\nLanen egilea izatea egiaztatzen du lehiaketan partaide izateak.\nDonostiako Udalaren jabetza bihurtuko dira saritutako argazkiak, eta horiek erreproduzitu, banatu eta jendaurrean komunikatzekoak ere udalarenak besterik ez dira izango (dena dela, egilearen izena aipatu beharko du Udalak). Eskubide horiek lagatzeak ez dio ematen egileari bestelako ordai- nik eskatzeko eskubiderik.\nPartaideak berak dira erantzule hirugarren pertsonen eskubiderik eta irudi eskubideen gaineko inolako erreklamaziorik ez egoteari dagokienez.\nEpaimahaiak sariak erabaki eta hilabeteko epea izango dute saritu gabeko lanen jabeek artelanak jasotzeko Berdintasun Atalean. Dena dela, jaso gabeko proposamen guztiekin erakusketa bat antolatzekoa da.\nOinarrietan jaso gabeko zeinahi gorabehera ebazteko ahalmena du Donos- tiako Udalak.\nLehiaketan parte hartze hutsak oinarri hauek onartzea dakar berekin.\n9. Argibide gehiago


Nafar Erresumako kronoeskalada txapelketa Izpegira ailegatu da igandean - Baztan - Erran.eus\nNafar Erresumako kronoeskalada txapelketa Izpegira ailegatu da igandean\nTtipi-Ttapa.Xorroxin 2019-07-30 14:00\nHurrengo proba abuztuaren 31n izanen da, Ibañetako igoera\nNafar Erresumako kronoeskalada txapelketa antolatu du KronoEskaladak elkarteak, presoen eskubideen alde. Ipar Euskal Herriaren eta Nafarroaren arteko portuetan sei proba egiten hasi dira urrira bitarte eta horietako batzuk TTIPI-TTAPAren eremuan jokatzen ari dira. Maiatzaren 26an Saratik Lizarietara igo ziren, ekainaren 23an Urdazubitik Otsondora eta uztailaren 28an, Baigorritik Izpegira.\nIzpegin izan da hirugarren froga eta Baionako eta Elizondoko bestak baziren ere, hainbat txirrindulazale motibarazi dituzte, haien elkatasuna adiarazteko euskal preso eta iheslari polikoeri. Sekulako portu eder bat igo zuten, euria bazuten ere.\nMomentuko hirurogei bat lagunek parte hartu dute txapelketa honetan eta aunitzek hiruetan parte hartu dute. Horreri esker puntuazio, sistema honekin emazteak aitzineko postuetan ikusten ahal ditugu. Alegia. Adèle Kerbaol bretainiarra da txapelketaren nagusi, hiruetan bera izan baita erregina. Hurbiletik Lilian Sallaberry du, azken biak irabazi baititu.\nTxapelketa interesgarria bilakatzen ari da eta hirutan zinez giro (ez aroa) ederra izan dute. «Pentsatzen dugu beste hiruak horrela izango direla. Uste dugu finala sekulakoa izango dela», dioTe antolatzaileek.\nAldi berean abisatu dute antolatzaileek erabaki dute Ibañetako igoera aste batez gibeleratzea, «Jakinda G7a (EZ) dugula eta arriskutsuegia ikusten dugu ber egunan egitea». Beraz, hurrengo hitzordua abuztuaren 31n Luzaide eta Orreagaren artean izanen da, Ibañetako igoerarekin.\nIzpegin izan da Nafar Erresumako kronoeskaladak ekimenaren hirugarren hitzordua\nXorroxin irratia uzt 31 Mendialdea\nIgandeko ekitaldiari buruz solastatu gara Mattin Rafu Ruiz de Alda Laaksonekin


GIGANT Fuerteventuran erosi batetik € 39\nErosi gel Gigant Fuerteventuran\nZakila Handitzeko Gel Gigantea aspalditik ezaguna da. Fuerteventuran eskatzeak ez du funtzionatuko, Espainiak ez baitu produktu hori farmaziei hornitzen. Paketea postetxean har dezakezu edo mezularitza batek zure etxera eramango du. Ordainketa esku artean jaso ondoren. Ez da denbora asko beharko produktua webgune ofizialean eskuratzeko.\nGigant Gel eskuragarri dago prezio merkean. Bete eskaera orria sinple bat webgunean, idatzi zure telefono zenbakia eta izena, eta ondoren kudeatzaile bat laster jarriko da zurekin harremanetan eta% 50eko deskontua izango duzu. Zurekin harremanetan jarriko gara eta entregatzeko epearen berri emango dizugu eta galdera guztiei erantzungo diegu galdera guztiei buruz. Gaur egun soilik% 50eko deskontua dago, kostua € 39 da.\nNola erosi Fuerteventuran Gigant\nZakila handitzeko gel eraginkorrena Gigant da. Horrelako arazoren bat baduzu, aurkeztutako gelak azkar eta eraginkortasunez konpontzen lagunduko dizu. Espainiak aspalditik frogatu du sendagaiaren eraginkortasuna. Espainiako Fuerteventuran webgune ofizialean lor dezakezu. Utzi eskaera gure webgune ofizialean eta itxaron iritzia jasotzeko. Ordainketa paketea zure helbidean jaso ondoren. Bizkortu eskaera% 50eko beherapenarekin. Promozioaren iraupena mugatua da.\nGigant Gelak konposizio berezia eta guztiz naturala du. Bizkortu produktu errentagarria lortzeko, erosi Espainian (Fuerteventura). Webgune ofizialean botika eraginkorra eskatu nahi dutenentzako, idatzi zure izena eta telefono zenbakia webguneko eskaera orrian, Gigant € 39 beherapen prezioan eskuratzeko. Horren ondoren, gure kudeatzaileak laster deituko zaitu. Pakete bat posta bidez edo mezularitza bidez bidaltzearen kostua hiriaren arabera alda daiteke. Zure eskaera! Bidalketa postaz edo mezularitzaz 1-3 egun Fuerteventuran.\nEskatzeko Gigant Fuerteventuran % 50 bakoitza


Astelehenetik aurrera, fatxada nagusiko sarbide berritik sartuko da jendea Udaletxera — Eibarko Udala\nAstelehenetik aurrera, fatxada nagusiko sarbide berritik sartuko da jendea Udaletxera\nSarrera Atezaintzako zerbitzutik izango da, atezainak izango baitira udaletxera joan nahi duten pertsonen sarbidea eta identifikazioa kontrolatuko dutenak. Pegorara, beti bezala, udaletxe alboko atetik sartuko da, eta irteera guztiak Udaltzaingotik izango dira.\nAstelehenetik aurrera, maiatzak 10, Eibarko udaletxera joateko Untzaga plazara ematen duen fatxada nagusiko ate batetik sartu beharko da. Azken hilabeteetan, pandemiaren neurri murriztaileak direla-eta, atzealdetik sartu behar zen udaletxera, Udaltzaingoaren aldetik.\nBaina astelehenetik aurrera, sarbide berriaren antolaketa-lanak egin eta seinaleak jarri ondoren, udaletxera gestioak egitera doazen pertsona guztiak Atezaintzako atetik sartuko dira, non sarreraren eta identifikazioaren kontrol bat egongo den. Irteera, berriz, Udaltzaingoaren aldetik egingo da.\nBestalde, Pegora Herritarren Arreta Zerbitzura doazenak, beti bezala, eraikinaren aldameneko atetik sartuko dira, eta ez patiora ematen duen atetik; lehen hortik ere joan zitekeen, baina hemendik aurrera ate hori itxita egongo da.\nNortasun Agiri Nazionala (NAN) izapidetzera doazen pertsonak ere Atezaintzatik sartu beharko dira, eta bakarrik emango da baimena hitzordua baino 10 minutu lehenago sartzeko, jende-pilaketak saihesteko.\nSarbide berrien eta Atezaintzaren egokitzapenaren helburua da udaletxera joaten diren pertsonen sartu-irteerak kontrolatzea eta jende-pilaketak saihestea, norabide bakarreko igarobide bat sortuz, era berean, udal zerbitzuetara joateko informazioa emanez.


Gaixotasun mental honek gure ohiko gaitasunekin eta energiarekin funtzionatzen galarazten digu, eta larriki eragin diezaioke gure familia-, lan- eta gizarte-bizitzari.\nNerbio-sisteman du jatorria, baina ez dago zehaztuta zein den arrazoi zehatza.\nOso larria izan daiteke, eta suizidio-kasuen portzentaje altu batekin lotzen da.\nDepresioa ohiko gaixotasuna da: gure artean, 10 pertsonatatik batek depresio-episodio bat izango du, gutxienez, bere bizitzan.\nEdozein pertsonak izan dezake depresioa: Adinekoak, gazteak, gizonezkoak zein emakumezkoak; izaera, jatorria edo egoera sozioekonomikoa edozein dela ere.\nHala ere, depresioa izateko arriskua handiagoa da pertsona batzuen kasuan; adibidez: Emakumezkoak (gizonezkoek baino 2-3 aldiz arrisku handiagoa dute); depresioa izandako familietako kideak; gertaera estresagarria bizi izan dutenak; gaixotasun fisiko edo min kronikoak dituztenak; depresioa izandako pertsonak, edo osasun mentaleko beste arazoren bat dutenak, alkohol gehiegi kontsumitzea, adibidez.\nGarrantzitsua da jakitea depresioa ez dela beti agertzen arazoak, zailtasunak edo kezka zehatzak dituzten pertsonengan; ageriko eragilerik gabe ere azaldu daiteke.\nDepresioaren iraupena aldakorra da, eta zenbait astetan edo urtetan ere luzatu daiteke. Oro har, esan daiteke depresioa duten gehienak hobeto sentitzen direla 4-6 hilabete igarota. Pertsona batzuek sintoma iraunkorragoak izaten dituzte. Depresioak 2 urte edo gehiago irauten badu, depresio kronikoa esaten zaio.\nBaditugu tratamendu eraginkorrak: izan daiteke medikazioa (antidepresiboak) hilabete batzuetan hartzea edo terapia psikologikoak egitea. Autolaguntza-teknikak ere badaude, larritasun txikiagoko depresio-kasuetarako. Kasu guztietan, osasun mentalerako osasungarria den bizimodua egitea gomendatzen da. (Esteka jarri "Jokabide osasungarriak" atalarekin).\nTratamendu eraginkorrak egon badauden arren, depresioa dutenen %40k ez dute medikuarekin kontsultatzen, balorazioa egin eta tratamendua jasotzeari begira. Askotan, arazoaz ez jabetzeagatik (ez dute ondo ulertzen zer gertatzen zaien) edo beldurragatik (beldurra gaixotasun mentalari, jendearen esamesei...).\nDepresioa ez da nahastu behar "TRISTURA NORMALAREKIN": Normala da noizean behin nolabaiteko tristura edo kezka sentitzea, arazoren batengatik edo ageriko arrazoirik gabe, baina tristura "normala" arina eta iragankorra da, eta ez dio larriki eragiten pertsonaren funtzionamenduari. Horregatik, kasu horretan ez da tratamendu medikorik behar, baina bai ingurukoen laguntza eta jokabide osasungarriak izatea.\n"Depresio nagusia", depresiorik ohikoena\nHonetaz aritzen gara depresioaz hitz egiten dugunean\nDepresio nagusia ez da berdin-berdina kasu guztietan, baina alderdi komun batzuk lagungarriak dira identifikatzeari begira, osasun-profesionalek diagnostikoa egin ahal izan dezaten. Pertsona batek depresio nagusia duela esan ahal izateko, beharrezkoa da sintoma batzukagertzea, hala nola:\nEmozioak Tristeza intensa, llanto, irritabilidad o incapacidad para disfrutar de las cosas.\nPentsamenduak: Pesimismo, baja autoestima, culpabilidad, problemas de concentración o memoria.\nJokabidea: Aislamiento, inactividad o descuido de responsabilidades.\nBeste batzuk: Cambios en el apetito, problemas de sueño o pérdida de energía.\nSintomekin batera, alteratuta egon behar du eguneroko funtzionamenduak; hau da, pertsonak ezgauza sentitu behar du ohiko zereginak betetzeko (adibidez, pertsonak zailtasunak ditu lanean normaltasunez jarduteko, besteekin harremanak izateko edo ohiko zaletasun edo hobbyetan aritzeko...).\nSintoma eta zailtasunek denbora gehienean agertu behar dute 2 astez, gutxienez.\nPertsona batzuek, adinez nagusienek bereziki, bestelako sintomak izan ditzakete; hauek, besteak beste: molestia fisikoak (buruko mina, zorabioak edo digestio-molestiak, adibidez), oroimen-arazoak, antsietatea edo kezka.\nDepresioaren sintomen larritasunaren arabera, depresioa arina, moderatua edo larria izan daiteke. Depresio arinean, sintoma gutxiago agertzen dira eta txikiagoa da eguneroko funtzionamenduaren alterazioa.


Eap - sinplifikatzen du, ogasun eta herri administrazio ahaldunak edo ordezkariak izendatzeko administrazio-izapidetzearen emariak\nOgasun eta herri administrazio sinplifikatzen ditu eta, orobat, administrazio-izapidetzearen ahaldunak edo ordezkariak izendatzea\nHitzarmen honen indarrez, notariotzaren kontseilu nagusiaren bidez, ANCERT (Agencia Notarial de certificación agentzia) emango du bere ahalordetzeen erregistro elektronikoari (REA), aldez aurretik eskatuz gero, estatuko administrazio orokorraren edo bere erakunde, herritar batek beste baten izenean jarduteko gaitasuna (pertsona fisikoa edo juridikoa) gisa, haren ordezkariari edo administratzaile gisa.\nHorretarako, eskrituraren kopia elektroniko bat bidaliko zaio ahalordetzeen informazioa duen fitxa batera, identifikazio-datuak adierazi behar dira dokumentu notarial, ahalorde-emailearen eta ahalordea eta emandako ahalmenez baliatzea. Kopia horretan sartuko da, egiaztatzeko segurtasun-kodea (HANDITU DEZAKE CSV), edozein administrazioko erakundeak eskuratu ahal izatea kontsulta-sistema jakin eta boterea indarrean jarraitzen du eta ez ezeztatua izan da, osorik edo zati bat.\nOndorioz, herritarrek hasi ahal izango dituzte, administrazio-prozedurak (era elektronikoan zein presentziala) beste pertsona fisiko edo juridikoak, izenean aurkeztu gabe, ahalordetze-eskrituraren kopia kautoa izatea, baizik eta egiaztatzeko segurtasun-kodea emanez gero, notario-agiriaren lotuta. administrazio, hemendik aurrera, hitzarmen horren bidez, eta aurrez adierazitako webguneetara sartuz HANDITU DEZAKE CSV zerbitzura gaitua sartu ahal izango du kopia digitalizatua del poder, aldi berean dela egiaztatzeko, denbora errealean emandako ahalordea biziraupenerako.\nOndorioz, sistema horren bidez telematikoki bidaltzea notario-agiri publiko eta atzera-ahalordetze-ahalordetzeen erregistro elektronikoari, ez da behin eta berriz, notario-eskrituren eta aurkezteko herritarrek administrazioaren aurrean, konpultsatzeko, jarduera bakoitzean eta segurtasun juridikoa handiagoa emango da administrazio-prozedurak izapidetzea.\nIrtenbideari buruzko informazio gehiago: AREA


Marrazkilariak behar ditugu • ZUZEU\nMarrazkilariak behar ditugu\ncc-by-sa: pernan goñi, "gaurko hitza"\nZuetako askok jarraituko zenuten Pernan Goñik gurekin izan zuen haserre eta eztabaida. Zatirik handiena Jose Antonio Pagolaren sarrera baten iruzkinetan gertatu zen. Funtsean, Goñik ezin zuen onartu, Pagolak eta berak komunikabide berean argitaratzea. Goñik zioen, ezin dela neutrala izan gauza batzuetan, eliza katolikoa matxista dela, eta beste mila gauza. Bistan da gu ez garela sartuko eztabaida horretan, ez bederen, komunikabide bezala.\nBaina bai beste batean: Jose Antonio Pagolak eskubidea du, mundu guztiak bezala, nahi duena argitaratzeko ZuZeu honetan, bere erabilera baldintzak onartzen dituen bitartean. Albistari honen borondate horizontala benetakoa baita. Eta ez gara sartuko gustuko ditugun ala ez urlia edo sandiaren idatziak.\nKontua da ZuZeu euskal erabiltzaileentzat dela egina, eta guk dakigula, euskalduna da Pagola. Editoreon esku dagoen abantaila(?) bakarra, albisteak azalera igotzearena da, baina ez argitaratzea bera. Hori erabiltzaileen esku dago, eta hala behar duela uste dugu, gainera.\nBidenabar, Pernan Goñik bere blogera eraman zuen gurekin ukandako haserraldia. Libre da horretarako ere, baina iruditzen zaigu ZuZeu hedabide kristau edo katolikoa bagina bezala erretratatzen duela. Hori ere ez dugu argituko, ez baitzaio inori axola geu eta zuok zein fedetakoak garen, baldin eta federik baldin badaukagu geure baitetan.\nEsajeratu xamarra ere iruditu zitzaigun berak han zioen guztia eta, geuri kalte egiteko gogoa antzematen genion, baina une bateko erretxinatze bati eman genion errua eta ez ginen erantzunetan saiatu ere egin: “Nire etsai izendatu dut Zuzeu.com eta gerra hasi dut Elizaren kontra…” Guk esker ona baizik ez diogu beti adierazi Goñiri, benetan iruditzen baitzaigu bere lana ona. Ez, ordea, prezio honetan.\nGaur, baina, Sustatukoak hasi dira Pernan Goñiren marrazkiak argitaratzen. Hemen gaineko marrazkia da han ageri dena.\nPuntu honetara iritsita, bat egiten dugu Goñirekin, hala ere, eztabaidan zehar Ama Teresari leporatzen dion esaldi honako hau gaitzestean: “Portaera sexual desegoki baten zigorra da hiesa”. Halako astakeriarik nola esan litekeen ere!\nBaina, bidenabar gogoratuko diogu Goñiri, Ama Teresaren beste esaldi bat, agian egoki etorriko zaiona: legendun bati zauriak zaintzen zizkion bitartean, beste moja bati erantzun ziona, alegia. Moja gazteak esan zion berak ez zituzkeela zauri haiek garbituko ez eta milioi bat dolarren trukean ere. “Ez eta nik ere, ahizpa, ez eta nik ere”, erantzun zion Ama Teresak. Ba horixe, ulertu nahi duenarentzat.\nEta izanak izan, gu marrazkilaririk gabe gaude, eta pena handiz, marrazkiari hasi baino lehenagotik iritzi diogunean garrantzizko, eta Pernan Goñirekin handiagora egingo zuen bide bat irekitzen ari ginela uste genuenean…\nBeraz, esaten hasitakoa, nahi badituzu zintak edo ilustrazioak argitaratu, esku onekoa bazara, jarri harremanetan gurekin. Behar zaitugu eta.\nmarrazkiak, Pernan Goñi, zintak\n3 pentsamendu “Marrazkilariak behar ditugu”-ri buruz\nAritz Galarraga 2009-11-12 17:15\nJon Mantxi fitxatuko nuke nik, sin dudarik gabe.\nGari 2009-11-12 17:38\nNik aldiz Mattin botatzen dut faltan.\nArantza San Sebastian 2009-11-12 23:47\nOrain izan dut nik eztabaida horren berri, eta ez dut oso ondo ulertzen inor hain minduta sentitzea Pagolak idatzitako hitzengatik. Ulertuko nuke idatzitakoa kriston txapa dela esatea; edo eliza katolikoaren jokabideak ez datozela bat besteen zerbitzari izatearen mezuarekin, eta itxurakeri hutsa dela horretaz hitz egitea. Baina esandakoak soinekoak urratzera eramatea ez dut ondo ulertzen. Dena poliki eta patxadaz irakurtzen badugu, Pagolak esaten duenarekin Elizako agintariak beraiek dira salatuak. Nor da bestela barregarriago aita saindua eta inguruan dituen kardinalak baino? “Handitasuna ez da neurtzen duzun boterearen arabera, gizartean duzun mailaren arabera, erakusteko dituzun tituluen arabera. Jesusen Elizan horrelako gauzen bila dabilena ez da handiago bihurtzen, baizik ezdeusago eta barregarriago” Hitz horiek eliza katolikoa bera epaitzen dute, elizaren hierarkia epaitzen dute. Hori da paradoxa. Saia gaitezen saltsa mehea egiten!


Loak hartzeko zer musika da egokiena? — Gaztezulo\nLoak hartzeko zer musika da egokiena?\nLoak hartzeko zer musika da egokiena? Berrogeialdi honetan asko dira lo egiteko arazoak izaten ari direnak, zure kasua bada beharbada musikak lagundu liezazuke. https://www.gaztezulo.eus/albisteak/loak-hartzeko-zer-musika-da-egokiena https://www.gaztezulo.eus/albisteak/loak-hartzeko-zer-musika-da-egokiena/@@download/image/Relaxing-Music-2-100.jpg\nBerrogeialdi honetan asko dira lo egiteko arazoak izaten ari direnak, zure kasua bada beharbada musikak lagundu liezazuke.\nMusikarekin ohera joatea eta berau entzuten den bitartean lokartzea pertsona askoren ohitura da. Erresuma Batuko Sheffield Unibertsitateko zientzialariek burututako ikerketa batek dioenez, aztertutako pertsonen %62ak melodia eta abestiekin batera hartzen du loak.\nIkerketako partaideek arrazoitu zutenez lotara joaterakoan play sakatzen dute musikak erlaxatu egiten dituelako, egon daitezkeen zaratak estaltzen dituelako, ohitura dutelako, musikarekiko pasioa adierazi zuten eta beste gauzetatik oharkabetzen laguntzen dituelako. Eta arrazoia dute, izan ere, musikak osasunean onura ugari ditu. Plazera eragiteaz gain, bihotz taupaden maiztasuna gutxitzen du, umorea hobetu eta ikaste prozesuan ere lagundu dezake.\nHori dela eta, modu terapeutikoan erabili izan da aspalditik: ebakuntza baten ostean, depresioaren eta Alzheimerraren aurkako tratamenduetan... Alta, onura guzti hauek edukita ere duda sor lekiguke: ona al da musikarekin lokartzea? Ez al litzateke hobea isiltasuna? Kalitatezko loaldi bat ez al luke txartuko musikak?\nLokartu aurretik musika entzutea onuragarria da\nIkerketa ugarik baieztatzen dute hau: musikarekin lokartzea ona da. 2014ko ikerketa batek frogatu zuen nabarmen hobetzen zela loaren kalitatea musikarekin. Horretaz gain, frogatu zen loaren nahastea zuten pazienteetan tratamendu bezala musika erabiltzea lagungarria zela.\nUrtebete beranduago, Danimarka eta Estatu Batuetako ikerlariek beste azterketa bat argitaratu zuten musika eta loezinaren inguruan. Emaitzek erakutsi zutenez musika eraginkorra izan daiteke loaren kalitatea hobetzerako garaian.\nIkerketa hauetan ateratako ondorioek zentzua dute kontuan hartzen bada haurrak lokartzeko milaka eta milaka urtetatik sehaska kantak erabiltzen direla. Musika ona da lo egiteko jaiotzen garen momentutik eta kultura guztiek izan dute garbi ideia hau.\nDatu hauetan oinarrituta Max Richter musikariak Sleep izeneko zortzi orduko sehaska kanta sortu zuen zuzenean eta gauez jotzeko. Ikusleei eskatu zien lotarako arropekin eta kuxinekin hurbiltzek kontzertura. 2017an aurkeztu zuen Richter-ek bere sehaska kanta luzea Madrilen.\nHala eta guztiz ere, Richter-enak bezala musikak lo hartzen lagundu badezake ere, behin lo hartuta bere eragina galtzen du. Haatik, badago ideia bat uste duena, behin lo hartuta musikak eragin subliminal bat izan dezakeela. Hala ere, uste hau horixe da, ustea, ez baitu inongo oinarriz zientifikorik.\nEbidentzia hauetan oinarrituta Estatu Batuakeko Loaren Erakunde Nazionalak ohera musikarekin joatea gomendatzen du, batez ere lo hartzeko zailtasunak dituztenei. Erakundeak nabarmentzen du farmakoen aldean musikaren onurak ugariak direla: merkea da, ez du menpekotasunik sortzen eta ez du inongo ondorio negatiborik. Aipatzen du 45 minutuz, lokartu aurretik, musika lasai entzuten duten helduak azkarrago lo hartzen dutela, gutxiago esnatzen direla gauean zehar eta hobeto deskantsatzen dutela. Horretaz gain, musika entzutean organismoak sentitzen duena (bihotz taupadak jaistea, arnasa lasaitzea, muskuluak erlaxatzea) lo hartzen ari denean esperimentatzen duen gauza bera da. Horregatik, lo hartzeko prestaketa paregabea izan daiteke musika.\nZer musika entzun lokartu aurretik\nBaina zein da lotarako musika onena? Adituek diotenez norberari gehien gustatzen zaion musika litzateke, baina hala ere, egokieneak erritmo motelak dira. Musika klasikoa edo jazz zein folk generoak adibidez.\n2015ean Spotify-ek ezagutzera eman zuenaren arabera Ed Sheeran da erabiltzaileek sortutako sleep playlists-etan (lokartzeko musika zerrendak) presentzia gehien zuena. Hala ere, erritmoa misterio bat da zientzialarientza. Bizitza sortzen den unetik sentiberak gara taupadei, hanka bat edo burua mugituarazten gaituen pultsu horri. Oraindik ordea, inork ez daki zehazki zer dela eta dugun gizakiok musikarekin mimetizatzeko ahalmena. Ziur esan dezakeguna da lo arazoen aurrean musika dela botikarik osasuntsuena.